text:
Silanos est pronta a acollire bisitadores dae totu sa Sardigna. Dae su 18 de maju si sunt abertas is ghennas de sa Sa Domo de sa Poesia Cantada, su progetu finantziadu dae sa Regione e pensadu dae sa bonànima de Paolo Pillonca, iscritore e giornalista famadu.
Ma pro ite est istada isseberada Silanos? Sa risposta est fàtzile meda. Silanos est s’ùnica bidda de sa Sardigna a àere tentu, in su matessi tempus e pro prus de barantaghimbe annos de fila de pare, duos poetas improvisadores de primore assolutu: Frantziscu Mura e Mario Masala.
Is ispàtzios culturales sunt istados aprontados in is aposentos de sa Domo museu Aielli pro ofèrrere a is bisitadores unu biàgiu tra is connoschèntzias e is fantasias de is poetas e de s’ambiente acanta biviant e si relataiant. Pro su bisitadore at a èssere unu momentu de importu mannu, difatis issu etotu at fàghere parte de sa narratzione, de is logos e de is atziones contados pro mèdiu de unu percursu lùdicu-didàticu, pensadu e cuncordadu a posta pro is levas noas.
Sa Domo Aielli est istada posta a disponimentu dae sa Comuna a sa sotziedade Domus de janas de Fabio Pillonca chi at donadu su materiale frutu de 50 annos de chircas in su campu conduidas dae su babbu, su biadu de Paolo Pillonca. Semus chistionende de un’archìviu de prus de 3 mìgia garas.
In is locales sunt istados assentados pannellos illustrados, cun is acrarimentos in italianu e in inglesu. Is pannellos sunt partzidos in bator livellos: su primu, “didàticu”, contat sa poesia estemporànea in Sardigna, s’istrutura sua e s’ambiente in ue s’est isvilupada. In su segundu livellu bi sunt is protagonistas sardos de prus de unu sèculu de istòria. Su de tres proponet is curiosidade de su mundu de sa poesia a bolu. S’ùrtimu livellu imbetzes est cussu emotzionale, dedicadu a sa chirca e a is aprofundimentos in s’archìviu de Domus de janas editore: noas, curiosidades, biografias de is poetas, garas àudiu e vìdeu e trascritziones.
In prus, cun sa tècnica de sa simulatzione e imitatzione, is bisitadores prus atrividos ant a pòdere imparare ispassiende·si, provende una gara poètica in su palcu assetiadu in intro de su museu.
Sa bìsita durat un’ora e mesu, pro custu si cussìgiat de prenotare cun tempus. S’intrada a su museu de Sa Domo de sa Poesia Cantada si podet fàghere isceti cun aparauladura, compilende s’apòsitu mòdulu, opuru mutende is nùmeros de is organizadores.
L.M.


c: text/html

text:
Epopea de Gilgamesh
Articulu in logudoresu
S'Epopea de Gilgamesh este unu poema epicu sumeru, iscrittu 4500 annos faghede subra taulittas de terra cotta. S'epopea non est'atteru chi sas contascias de sas impresas de su re de sa zittade de Uruk Gilgamesh e de s'amigu sou Enkidu. Sa Bibbia at leadu cosas meda dae custu poema.
Sos rinvenimentos de sos iscrittos[modìfica | modìfica su còdighe de orìgine]
In su XIX seculu un inglesu Austen Henry Layard durante unu viaggiu in Mesopotamia aiat incominzadu a faghere iscavos archeologicos e aiat acciappadu duas zittades antigas: Ninive e Nimrod. In sos iscavos est istada agatada sa biblioteca de Ninive chi fit cumposta de taulittas in iscrittura cuneiforme.
su Diluviu Universale[modìfica | modìfica su còdighe de orìgine]
In s'epopea de Gilgamesh b'est su contu de su diluviu universale chi ada a esse' raccontadu sucessivamente puru in sa Bibbia. Sa differentzia fra sas duas versiones est chi sos deos sumeros l'aian fattu solu po capricciu inveces su deus de sa Bibbia (Genesi) lu provocat pro punire sos omines chi ant peccadu.

robotstxt: allowed

filter: keep


text:
Custas in Sardigna sunt dies chi si naras ‘iscòrias’ si fùrriant fundu a susu is montes puru. Sa chistione est torrada de atualidade dae custu martis coladu, cando est istada publicada sa mapa cun is giassos in ue diat pòdere èssere collocadu su depòsitu ùnicu natzionale de is refudos nucleares, chi oe sunt ammuntonados in unas cantas àreas provisòrias.
In sa mapa difatis ddoe est fintzas sa Sardigna, paris cun medas àteras localidades in ses regiones diferentes: Piemonte, Toscana, Lazio, Basilicata, Puglia, Sicilia. Custos sitos sunt istados seberados cunforma a unos cantos rechisitos e caraterìsticas particulares de su territòriu. Sa Sardigna, mancari figuret tra is regiones idòneas, paret chi non siat sa prus preferida, sende chi sa terra nostra est un’ìsula e tenet un’isvantàgiu logìsticu. Sa chistione est istada ispiegada in un’artìculu de Progres. Però de is 67 àreas idòneas pro immagasinare is iscartos radiativos italianos 14 s’agatant in sa regione nostra: in sa provìntzia de Aristanis sunt Siapicia, Ollasta, Assou, Mogoredda, Useddus e Sant’Antoni Arruinas; in su Sud Sardigna sunt Nuragus, Nurri, Giauni, Tuìri, Turri, Gerxei, Mandas, Seurgus Donigala, Segariu, Guasila e Ottacesus; in su Campidanu de Mesu sunt Setzu, Pauli Arbarei, Ussaramanna, Is Pratzas e Mara Arbarei.
Sa Sogin, chi est sa sotziedade incarrigada dae s’Istadu pro seberare su giassu de su depòsitu ùnicu natzionale, gosi comente bolet s’Unione europea, at fatu a ischire in su situ internet cosa sua chi in su logu acanta ant a èssere allogadas is iscòrias, at a èssere abertu unu parcu tecnològicu: in totu belle 150 ètaros, de custos 110 ant a èssere ocupados dae su depòsitu e 40 a su parcu. Su depòsitu at a tènnere un’istrutura a matrioska: in intro de 90 fàbbricos in chimentu armadu s’ant a collocare bete cuntenidores in ue ant a èssere istichidos is istèrgios metàllicos cun rudda radiativa: “In totu – iscriet semper sa Sogin – 78 mìgia metros cubos de iscadras a bàsciu e a mèdiu perìgulu”. Si tratat de refudos radiativos produidos dae is tzentrales italianas dismìtidas, dae is ispidales e dae s’indùstria.
Nemos però bolet acasagiare su depòsitu: partidos, giornales e comitados ant giai fatu a ischire chi s’ant a opònnere cun firmesa, comente aiant giai fatu in su referendum de su 2011, cando is sardos aiant naradu ‘no’ a s’installatzione de tzentrales nucleares e a unu depòsitu pro is iscòrias. In prus eris su Consìgiu regionale at aprovadu unu documentu de contrariedade chi at a èssere imbiadu a su presidente de sa Repùblica Sergio Mattarella. Como sa protzedura previdit ses meses pro averguare is documentos e otènnere is parres de is sòtzios e de is partes interessadas.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
colpàdu , pps, agt, nm: corpadu,
corpau Definition
de colpare; guastu po calecuna maladia, nau mescamente de frutuàriu chi s'intostat e sicat in calecunu tretu de su pígiu de fora, a marcu, coment'e chi apat leau cropu; nau solu de ccn., chi no est tanti giustu de conca
Synonyms e antonyms
arropau,
scutu
/
feltu,
gastu 1
Idioms
csn:
corpadu a mortu = de ndhe mòrrere; corpadu dai sos mortos = tocadu, chi lu at curpidu carchi mortu, chi lu at tocadu zente morta; èssere corpadu a… (cragu, sèmene, machine, àteru) = chi bi ndhe ant postu tropu, tantu meda de nòghere
2.
custa pira, ocannu, est totu corpada ◊ sa néspula de s'ortu meu est totu corpada, no bi ndh'at una bella ◊ de cantu ses colpadu ses ridículu! (Piras)
3.
custu laore est corpadu a sèmene: tropu carcu e no bi faghet bonu! ◊ già che ndh'at colpados, legos e mandrones!
Translations
French
frappé,
tavelé
English
rotten
Spanish
golpeado,
podrido
Italian
colpito,
guasto,
ticchiolato
German
geschlagen,
verdorben,
fleckig.
iscútu , pps, agt: scutu Definition
de iscúdere; chi dh'ant iscutu, atripau; chi dh'ant iscutulau, imbolau, fuliau atesu; nau de fémina (fintzes de animale), chi ndhe at fatu su fedu, chi at angiau
Synonyms e antonyms
iscútitu,
mazadu,
surratu
/
iscutinadu
Idioms
csn:
èssere iscutu = no tènniri prus nudha, de dinai, de cosa; andhare a manos iscutas = sentza de portai nudha de su chi podit serbiri; iscuta e piena = (nadu a baghiana pro l'abbirgonzare) illierada e torra ràida; fàere bona cara a coro iscutu = mustrare de èssere cuntentos fintzas candho bi at males, itl. fare buon viso a cattiva sorte
Sentences
dhi at iscutu una bella surra cun sa màniga de su marroni, a burrincu ◊ che l'at iscutu in mare ◊ trint'annos innossente mi ant iscutu in sa corte de Assise nuoresa
2.
calat is ogus a terra che calledhu iscutu
3.
no si nche colabat a manos iscutas: cada tantu carrabat carchi cosa ◊ ses bénnidu a manos iscutas: ite cres, chi est a passare ora?!
4.
mi apo ispesu totu a sa festa e como so iscutu ◊ oe so iscutu e no ti poto dare nudha
Translations
French
battu,
frappé
English
beaten
Spanish
golpeado
Italian
battuto,
percòsso
German
geschlagen.


text:
Sàbadu 15 de santandria a sas 17:30 in su Tzentru Sotziale, s’Amministratzione comunale de Giave, sa biblioteca e s’Ufìtziu de sa Limba Sarda de su Meilogu, coordinadu dae s’Assòtziu culturale Àndala Noa, organizant sa presentada de su libru de su giornalista professionista Tonino Oppes “Amsicora: eroe sardo”.
Tonino Oppes at trainballadu in sa RAI, in ue dae su 2000 est istadu capu redatore. At iscritu libros meda pro su chi pertocat s’ambiente e sos piseddos e at àpidu reconnoschimentos medas pro su traballu de iscritore. A manera sèmplitze e crara, comente faghet semper, at contadu unu bìculu de istòria sarda dende∙nos s’oportunidade de connòschere mègius unu perìodu chi at àpidu pro nois sardos cunsighèntzias istòricas, culturales e linguìsticas. In custu biàgiu nos at a acumpangiare Leopoldo Ortu dotzente de Istòria de sa Sardigna in s’universidade de Casteddu.


text:
Furas de benes culturales in sas crèsias, su fenòmenu chi depet èssere compidadu
Ultres tremila ogetos recuperados tra repertos archeològicos, libros istòricos, ogetos eclesiàsticos; 52 persones denuntziadas, migliaia de ogetos rèndidos a sa colletividade. Sunt solu carchi de sos nùmeros de sa faina acumprida dae sos carabineris de su Nùcleu tutelat patrimoniu culturale de Casteddu. Dòighi meses in cales sos militares, coordinados dae su majore Paolo Montorsi, ant traballadu pro rèndere benes culturales de enorme balore istòricu, archeològicu e artìsticu.
In su 2018 sos carabineris de su Nùcleu tutelat patrimoniu, si de unu ladu ant registradu unu leve aumentu de sas furas de benes culturales, colados dae bator a oto, de s’àteru b’est istada una neta mèngua de sos iscavos clandestinos de sete a unu. In calu fintzas sas furas a sos disacatos a sos logos de cultu chi però segundu sos carabineris ma fintzas pro sa soprintendente, Maura Picciau, “est unu fenòmenu chi netzèssitat de èssere compidadu cun piessignu atentu”. In sos cherbeddos de sa faina de politzia giuditziària sunt istados recuperados 2.921 benes furados pro unu balore de 650mila èuru. Secuestradas 80 òperas de arte contraffatte chi bèndidas diant àere fatu incassare a sos truffatori 1,6 milliones de èuros.
Importante su traballu acumpridu fintzas in sos cherbeddos de sa preventzione: sunt istados 47 sos sopralluoghi pro s’atzertamentu de sa seguridade de museos, bibliotecas e archìvios, 239 sas verìficas in sas àreas sutapostas a vìnculos paesagìsticos. Bene 442 sos servìtzios de controllu, fatos dae su Nùcleu tutelat patrimoniu cun sa collaboratzione de sos collegas de sos Cumandos Provintziales, in sas àreas archeològicas prus sensìbiles.


text:
Igrèsias
Coordinadas: 39°18′36.94″N 8°32′14.05″E / 39.310261°N 8.537235°E
logudoresu · LSC · nugoresu
Igrèsias o Bidd'e Cresia est una citàdi de 27.773 abitàntis de sa Sardìnia sud-occidentàli, in su Sùlcis-Igresiènti. Est capu de lògu in pari cun Carbònia de sa provìntzia de su Sulcis Igresiente e seu obispali (diocesi de Igresias).
Sa Storia[modìfica | modìfica su còdighe de orìgine]
Sa storia de Igresias est antìga meda, risalènti a tràcias preistòricas installàdas in su territòriu: is tracciàs prus antìgas de su insediamentu umànu risàlint a sa Cultura Neolitica de Santu Micheli de Ozieri, cun tùmbas a fossa, is famòsas Domus de Janas, in sa parti montuosa de Santu Benedetu.
Sìghint àtras tracias de frequentatziònis nuràgicas (ascantu Nuràghis is moi sciùsciàus funt presèntis in su tèrritoriu), e no màncant rèstus archeologicus de ceramicas feniciu-pùnicas.
In s’epoca Romana nci fìant medas frequentatziònis, subratotu po cantu pertocat is minièras de Argentu in su Territòriu.
Fòntis nant de Metalla, una bella citadi pèrdia, fròtzis in su confini tra Igresias e Frùmini Majori, logu principali de estratzioni mineraria in su Tèrritoriu.
In s’Artu Medioevu si funt pèrdias is tràcias urbànas, in sa prima mètadi.
De VIII Seculu d.C. funt torràdas a si biri tràcias cun sa Crèsia Bizantina de Santu Sàrbaroi, restauràda e recuperàda de pag'ora, est una testimonia de sa presentzia de s’esercitu de Bisantziu.
In su bàsciu Medioevu: in antis Villa di Chiesa (in latinu Villa Ecclesiae) in su domìniu pisànu e poi Iglesias cun sa dominatzioni de is Aragonesus in su VIV sèculu, sa citadi incumenzàt a tenni una certa importantzia de su XIII seculu a sutta sa dominayzioni de Pisa gràtzias a s’estratzioni de su carboni, da sa blenda (minerali de su zincu) e de sa galena minerali de prumbu e de ascàntus cantidàdis de prata.
Sa familia pisana de sa Gherardesca at fatu unu casteddu (cambiàu e restauràu cun is sèculus) e finantziendi po sa costrutzioni de ascàntu crèsias, sa prima fìat sa crèsia de Nostra Signora de Valverdi in su 1200; medas àtras crèsias fìant fàtas in is annus a sighi, tanti de determinài su nòmini de sa citadi. Su prus importanti de sa citadi est su Breve di Villa di Chiesa, su Codici prus antìgu de lèis de sa citadi, esistenti in sceti una copia de su 1327, perfetamenti allogàda e custodìda in s’Archìviu Storicu Comunali.
Is minieras[modìfica | modìfica su còdighe de orìgine]
Igresias at conotu èpocas bònas e màlas in totu sa storia po curpa de s’economia sceti de is minieras. Is èpocas prus bònas po is minieras fìant in sa dominatzioni pisana e aragonèsi (sa testimonia fìat sa presentzia de una zecca aùndi si coniàt una moneda in mistùra de prata tzerriàda "Alfonsìnu"), in su dòminiu sàbaudu in sa segùnda metàdi de su XVIII sèculu, a sa fini de su XIX sèculu (Quintino Sella) fìat promodòri de s’estratzioni mineraria e s’est meresciu unu monumentu in in pratza manna de citadi), e in su bintenniu mussolinianu.
Est a nai ca in su sfrutamentu de is minièras po esigentzias de traballu e de trasportu de is mineràlis in is galleriàs, is ingenièris de cuss’edàdi ant inventàu s’escavadori a pàia o a cullèra e cust’inventu s’at spraxiu in totu su mundu, cumenti s’Autopaia de Montibècciu.
In su XXI sèculu, accabat po sempri sa richesa mineraria (pàgus minièras ancora in peis), Igresias est cunvertendisì in citadi turistica po mèritus de is attratziònis de epoca medievali.
Mèdas initziativas funt nàscias (cortèu medievali, tornèu de is balestrièris, partìdas a scacus vivèntis ecc..), e sa citadi est fadèndi de totu po assimbilài sempri de prus a cussa de settixetus annus fait.
In Ispannia nc’est una bidda ca si nàrat Iglesias chi est in is Asturias.
Riònis e cuartieris[modìfica | modìfica su còdighe de orìgine]
A pustis de is cuatru cuartièris stòricus ca compònint su centru medievali de sa citàdi: Funtàna, Castèddu, Santa Chiara e Cuartieri de Mesu, funti atrus rionis modernus, Campu Pisanu, Campu Romanu, Col di Lana, Montecrèsia, Monte Fìgus, Montepòni, Palmàri, Serra Perdòsa, Sant’Antòi, Santu Sarbaròi, Serra Perdòsa, Vergine Maria.
Rìtus de Cida Santa[modìfica | modìfica su còdighe de orìgine]
Meda suggestìvus funt is rìtus de sa cida de Pasca organitzàus de s’Arcicunfraternita de su Santu Monti.
Sa Cunfraternita est in bida de cincu sèculus cumenti nant is cronacas de su ‘600, si ligit ca su 16/06/1616 arribàt s’elevatziòni de su rangu de s’Arcicunfraternita.
S’atividàdi de cussa si manifèstat in tempus antìgus cumenti s’assistentzia de is cundannàus a morti e a is malàrius oi cun s’agiùdu de sa genti prus bisognosa ca funt a sòlus in sa sociedàdi.
Is ritus de Cida Santa no ant tèntiu meda cambius in totu custus sèculus e assimbìlant meda a cùssas antìgas, is pàgus novidadis funt essentziàlis.
Is "confràdis" ca fòrmant s’associatzioni fìant nòbilis e fìant de familias prus importàntis de sa citàdi.
Sa gerarchia interna de sa cunfraternita fìat cumpòsta de unu Cunservadòri, unu vice Cunservadòri, unu Tesorièri, unu Segretàriu e de su Sacrista Maggiori ca regolànt is atividàdis ca fìant dirètas e realitzàdas de su Corpu de is Cunfràris e "Germànus".
Sa bistimènta de cùstus ùrtimus in is ritus fìant de sigùru de ispiratzioni spanniola, fìat biàncu, longu fìntzas a is pèis e in conca tenìant unu capeddu cun sa visiera abasciàda aùndi si bidìant sceti dus stàmpus po is ògus.
Su Martis Santu si svòlgit sa Processiòni de "Is Misterus", si portant seti simulacrus ca arregòrdant sa passioni de Cristu, rappresèntant Gesù preghèndi in is òrtus de is olìas, sa catura, sa fragellatziòni, s’Ecce Homo, s’artziàda de su Calvàriu, sa Crocifissiòni e sa Maria Addolorada.
Is stàtuas funt portàdas in is spàllas de is "Baballòtis", funt sa figura de is ritus igresientis.
Su Mèrcuris Santu si benedìxit e si dònat a is fedelis ràmus de olìas ca addòbant sa statua de Gesù preghendi in sa processioni de is misterus.
Su giòbias Santu a merì su Santissimu Sacramentu si espònit in fòras.
A su solitu si vìsitant cùstas cappèllas de sa Repositzioni.
Po custu motìvu, antìga traditzioni, su Santu Monti bènit fata bessìri in sa processioni po fai custu atu de piedàdi e de fidi accumpangiàu de àtras cunfraternitas de sa citàdi (Santissimu Sacramentu de Santu Giusepi).
A custa processioni fàint parti pipìus e mannus cun sa traditzionali bistimènta de is baballòtis: custa bistimenta arregòrdat cussu de is antìgus fragellantis de su XIII seculu e fìant cun sa presentzia insoru is principalis momentus de fidi de sa citàdi. Fìant incapuciàus, cumènti a is Germanus de su Santu monti, sfilèndi in is arrùgas de sa parti becia de sa citàdi in arregolimèntu religiosu, a palas de su simulacru de sa Vergini Addoloràda.
Su tàmburu e is matràcas (cun cùssas mànnas ca obèrrint su cortèu) avvìsant àundi àndat su cortèu.
Su Cenàbada Santu est de siguru sa dì prùs spettacolàri de sa Cida Santa, is Germànus pònint a is tres de merì su crocifissu e cumèntzant is preparativus po sa processioni de su "Descènsu" a merì tradu in is arrùgas de su centru storicu cun làmpadas allùtas accanta de is mùrus, su cortèu cumènzat cun sa presentzia de "Is Vexillas" cun strumentus de sa Passioni de Cristu, poi tòcat a Santu Giuanni, a sa Maddalena, duus pipìus bistìus cun fògias de orienti accumpangiàus de is Obrieris de su Descensu ca funt is dus Germanus responsàbilis de sa depositziòni de su Crocifissu e de is detàllius organitzàtivus de custa processioni, poi pàssant "Is Varonis" ca ràppresentant is figùras de Giuseppi de Arimatèa e Nicodèmu accumpangiàus de duus sèrvus, poi tòcat a su baldachinu de Gesus mortu portàu in is pàlas de is fidelis, sa statua est a artesa de òmini, opera artistica de su XVII seculu.
A palas de su baldachinu cun Gesus mortu, sa statua de sa Addolorada scortàda de is componentis de s’Arcicunfraternita, a palas de cùssus sa cruxi manna de lina portada de is "Penitentis".
Corteu storicu medievali[modìfica | modìfica su còdighe de orìgine]
Tra is vàrias manifestatziònis stòricas ca si svòlgint in Igresias, sa prus importanti est rappresentàda de su "Cortèu storicu medievali" ca si svòlgit in is arrùgas de sa citàdi mineraria su 13 de Aùstu.
Su corteu est un evèntu mera particolari e suggestivu po sa bellèsa de is bistimèntas medievalis indossàdas de medas partecipàntis.
Sa manifestatzioni si fàit in su centru de sa citàdi medievali in is arrùgas de su centru storicu, is partecipantis sfìlant accumpangiàus de is sònus de is tambùrus, de is clarìnas e de is evolutziònis de is sbandieradòris.
Is figurantis ca pàrtecipant a sa sfilàda funt circa 500 unidàdis e fàint parti de is cuatrus cuartieris storicus de sa citàdi de Igresias (Casteddu, Santa Chiara, Funtana, cun is balestreris e is ospitaleris de Santa Lucia e Cuartieri de Mesu) e a is associatziònis, corporatzionis e grupus storicus de sa citàdi (Grupu Storicu Ghibellina, Societàdi Balestreris Villa Ecclesiae, Associatzioni Balestreris Igresias, Grupu Storicu Musici Porta Sant’Antoi, Cumpangia de s’Arcu, Grupu Storicu Portas Antigas, Corporatzioni Bingiaiolus Contadinus Taberneris, sbandieradòris e acuilas Ghibellinas, Corporatzionis Traballadoris de Fossas, Saggitarii Vagantes, Sbandieradoris de Santu Guantinu de su Cuartieri Casteddu) e de àtrus sodalitzius e importantis Comunus toscanus cumenti Pisa, Lucca, San Sepolcro, Castiglion Fiorentino, Massa Marittima e meda àtrus.
Su Corteu Medievali nàsciu in su 1995 est stètiu organitzau de su Cuartieri Casteddu.
Su Corteu si ìspirat a sa amministratzioni Pisana in Villa di Chiesa (Igresias sec. XIV) e proponit a traversu de sa ricostrutzioni de is bistimentas, sa borghesìa, toscana ca bivìat in cittàdi, fìntzas a is tempus de su Conti Ugolinu de sa Gherardesca, icona storica de custa citàdi ca allògat una fidi toscana in s’urbanistica e in sa cultura cumenti si ìspirat a Su Corteu Storicu Medievali.
Est organitzau de sa S.Q.M.V.E. (Societàdi Cuartièris Medievalis Villa Di Chiesa) e su comunu de Igresias ca funt arrenèscius cun s’aportu fundamentali de is Grupus citadinus in costumini, a fai s’Istadi Igresienti unu apuntamentu cun sa Storia e su spetaculu unicu in cussu generi in totu sa Sardigna.
S’importantzia de su Cortèu at varcàu in confìnis regionàlis e immoi est un apuntamentu de livellu natzionali inserìu in tòtus is giassus web ca tràtant de turismu, cultura e traditzionis.
De ocannu is balestreris de su cuartieri de Funtana partècipant a sa primu editzioni de su torneu natzionali F.I.B.A.L (Federazioni Italiana Balestreris), in pari a is citàdis de Casteddu, Assisi e Norcia, no si pòdit negai ca su cuartieri at centràu un’obiettivu de primaria importantzia in sa scena natzionali.
Capu de logu de provincia[modìfica | modìfica su còdighe de orìgine]
Su 12 de su mesi de ladàmini de su 2005, cun Delibera de su consillu Provinciali n. 21 (Determinatzioni de su Capu de logu, Atu de Statutu) in Igresias, in pari cun Carbonia, est stètia atribuìa sa califica de sa Provincia de Carbonia-Igresias, aundi tènint seu is membrus de su Consillu Provinciali.
Est a 200 mt. De artesa de su livellu de su mari e est atesu 8 km. de su litorali.
De su 2002 si est fata a sorri o "gemellada" cun sa bidda tedesca de Oberhausen.
Genti ca at fatu parti de sa citadi[modìfica | modìfica su còdighe de orìgine]
- Antonio Maccioni, religiosu gesuita
- Giovanni Sensi, valdesi nasciu in Igresias, abruxiau in su fogu in Condove in su 1403 de s’Inquisitzioni Catolica
- Nicolò Canelles o Canyelles, nasciu in Igresias e fundadori in Casteddu in su 1566 de sa primu tipografia de sa Sardinnia ponendi s’arti tipografica, e pìscopu de Bosa in su 1577.
- Marisa Sannia, cantautora nascia in Igresias.
- Amedeo Modigliani, pitori famau, de giòvunu bivìat medas bortas in s'Albergu Leon dOro ca s’agatàt in sa Pratza de su Municipiu, in pari cun is familiaris.
- Foiso Fois, pitori, criticu de arti e sagista.
- Don Pietro Allori (1925-1985) Predi , M° di Cappella de sa Catedrali de Igresias.
Bibliografia[modìfica | modìfica su còdighe de orìgine]
- Marco Tangheroni, La città dell'argento, ed Liguori, 1985
Sport[modìfica | modìfica su còdighe de orìgine]
Sa citàdi est rapresentàda in su campionàu italianu de baseball in sa seria C1 Nazionali (a pustis de ai bìntu su campionàu de serie C2 regionàli in su 2008) de su Igresias Baseball e in su campionàu italiànu de softball de is Màscus, de su Igresias Softball ca giògàt in Serie A in su gironi A.
Po cantu pertocat sa pallavolo de is Màscus est rapresentada de sa Comer Volley Igresias ca mìlitat in su campionau de B2 de is Màscus est in sa seria D, e de sa Volley Futura Igresias in primu Divisioni.
In serie C de is Fèmminas invecis de sa Tecnochem Volley Igresias e in serie D Volley Futira Igresias.
Po cantu pertocat su calciu, sa Monteponi Igresias.
Gemellagius[modìfica | modìfica su còdighe de orìgine]
- Oberhausen, Germania de su 2002
- Pisa, Italia de su 2009


text:
Penìsula italiana
Coordinadas: 42°N 14°E / 42°N 14°E
Artìculu in LSC
Sa penìsula italiana, fintzas penìsula apennina, est una de sas tres mannas penìsulas chi cumponent s'Europa meridionale e sa prus minore a fatu de sa balcànica e de s'ibèrica.
Posta in su tzentru de su Mediterràneu, intre mare Tirrenu (a s'uestu), mare Adriàticu (a s'estu) e mare Jòniu (a su sud), atremenada in su norti de sa cadena montosa de sas Alpes. S'istrintu de Messina dda ischìrriat de sa Sitzìlia dae chi est istesiada de unos 3 km.
Sas làcanas setentrionales prus pròpias chi dda distinghent sunt dadas de una lìnia imaginària chi aunit sos frùmenes Magra e Marecchia[1][2], escluende duncas totu s'àrea de sa campura padana e a pees de sa regione alpina. Sas ìsulas mannas de Sitzìlia, Sardigna e Còssiga non sunt cunsideradas partes de sa penìsula.
Su territòriu suo est atualmente amministradu casi intregamente de sa Repùblica italiana, foras pro su chi pertocat sos micro-istados de Tzitade de su Vaticanu e Repùblica de Santu Marinu.
Est pretzisu iscerare sa definitzione de penìsula italiana dae sa de regione italiana.


text:
Benebènnidos a sa de 9 editziones de su Fèstival internatzionale de su Film de Roma.
Cumintzadu su 16 pro acabbare su 25 de santugaine, custa annu presentat una novidade manna: at a èssere su pùblicu a botare sos film in cuncursu.
Ma su Fèstival de Roma no est petzi sa seletzione ufitziale. Est finas unu mercadu internatzionale de su tzìnema pro produtores e bendidores, chi in sas 10 dies de sa rassigna organizant addòbios, seminàrios, eventos: Business Street.
Cun Nevina satta, diretora de sa Fundatzione Sardegna Film Commission faeddamus de su profetu de custu mercadu.


text:
Betlemme
Artìculu in LSC
Betlemme est una tzitadina a 9 km a sud de Gerusalemme, in territòriu palestinesu. Est nòdida comente su logu in ue est nàschidu Gesù Cristu.
In Betlemme b'at sa basìlica de sa Natividade. Sa basilica est partzida in tres propriedades: latinos (frantziscanos), gregos ortodossos e armenos. Una prima crèsia fut chèrfida dae Elene, sa mama de Costantinu imperadore in su 325 p.C., e a poi trasformada dae Giustinianu su 531 p.C.. Est abarrada rispetada in sos sèculos dae sos Persianos e dae sos Àrabos ca fiat dedicada a Maria, “mama de su profeta Gesù Cristu”. Oe si intrat in sa basìlica dae una ghenna bassa meda, e pro intrare unu si depet ingrusciare. Sa basìlica est longa 54 m. e larga 26. Colunnas la partzint in chimbe navadas. Dae su presbitèriu si podet intrare in sa gruta de sa Natividade. In su pamentu, in subra de un'isteddu de prata, si leghet :” Inoghe Gesù Cristu est nàschidu dae Maria Vìrgine”.
S'UNESCO at proclamadu sa Basìlica de sa Natividade patrimòniu de s'umanidade in su làmpadas de su 2012.


text:
S'“AIB Sezione Sardegna” aprontat unu cursu asuba de s'innovatzioni a pustis de su coronavirus
In is diris 30 de onniasantu 2020, 2 e 9 de su mesi de idas 2020, de is 15.00 a is 17.00 s' “AIB Sezione Sardegna” aprontat unu cursu online po bibliotecàrius e operadoris de biblioteca chi tenit comenti tìtulu “Innovazione e cambiamento in biblioteca prospettive di rilancio dopo l'emergenza coronavirus”.
Su cursu, chi at essi tentu de Maria Stella Rasetti, Diretora de is bibliotecas de su comunu de Pistoia, s'at a fai aintru de un'aposentu Google Meet.
Is operadoris chi ant a pigai parti a su cursu ant a podi essi massimu 30. Po custa arrexoni est netzessàriu fai un'iscrizioni.
Po àteras scedas incraca innoi.


text:
cascadúra , nf Definizione sa tzirbisa chi abbarrat a unu trastu de orrobba postu male, cun cosa in pitzu, acrocoedhau, o fintzes a sa pedhe comente s'imbèciat o comente si movet Sinonimi e contrari crispa, frúngia, frungidura, pícia 1, pighizone Etimo srd. Traduzioni Francese pli, ride Inglese crease Spagnolo arruga Italiano grinza Tedesco Falte.
críspa , nf Definizione tzirbisa, pinniga siat de sa carre e siat de s'orrobba; nau de sa cara, bisura, chígia Sinonimi e contrari cascadura, frúngia, frungidura, incrispa, pícia 1, pighizone Frasi sa pedhitza si che imberghet in s'abba caente iscontzendhe cada cripa manna o minore 2. cudhos boetones aiant una crispa mala chi faghiat a timire Etimo srd. Traduzioni Francese pli (faux), ride Inglese wrinkle Spagnolo arruga Italiano créspa, ruga, grinza Tedesco Falte, Runzel.
fringidúra , nf: frunzidura Definizione sa pinniga o síngia chi abbarrat a unu trastu postu male, cun cosa in pitzu, atuturadu, o fintzes a sa pedhe comente s'imbèciat o comente si movet in sa carena Sinonimi e contrari cascadura, frunzimentu / crispa, frúngia, pícia 1, pighizone Etimo srd. Traduzioni Francese ride, pli Inglese crease, wrinkle Spagnolo arruga Italiano grinza Tedesco Knitter, Runzel.
frúngia , nf: frunza 1 Definizione sa pinniga chi abbarrat a unu bestimentu postu male, cun cosa in pitzu, allomborau, o a sa pedhe comente s'imbèciat o si aperit e serrat un’arremu / min. frunzixedha Sinonimi e contrari cascadura, crispa, frungidura, incrispa, irfrunza, pícia 1, pighizone Frasi portat braba niedha e faci chentza de frúngias ◊ pariant imbeciaus, ma su prexu de biri is fillus torra in domu dhis iat istendiaus is frúngias in fronti Etimo srd. Traduzioni Francese pli, ride Inglese wrinkle Spagnolo arruga Italiano grinza, ruga Tedesco Knitter, Runzel.
ispúnza , nf Definizione crispa o gaja fata apostadamente, piega pitichedha e craca chi si faet a una gunnedha o àteru bestimentu Sinonimi e contrari incrispa, pinnica, tabella Frasi sunt fachendhe sas ispunzas de sa camisa e randha Etimo ltn. *spondia Traduzioni Francese pli Inglese pleating Spagnolo plisado, tableado Italiano pieghettatura Tedesco Fältelung.
pícia 1 , nf: pígia, pija, pixa, prica, priga Definizione genia de síngia, fata a sola o apostadamente, chi abbarrat in sa cosa agguantada a meda ammuntonada o addopiada a forte, cun pesu (mescamente orrobba, paperi, cosa a pígiu, o fintzes in sa pedhe de sa carena) Sinonimi e contrari cascadura, crispa, frúngia, frungidura, pighizone / pinnica Frasi zughiat sas ancutzas che pija de pantalones ◊ bestimenta bene pranciada no giughet pijas ◊ sas pricas de cara contant su chi as patiu ◊ si fit sèmpere acontzendhe sa bunnedha, ponzèndhesi apostu sas pixas ◊ sa pedhe tua est totu a pícias 2. sa munnedha pressada est totu a prigas Cognomi e Proverbi smb: Piggia, Pigia Etimo ltn. plica Traduzioni Francese pli Inglese fold Spagnolo pliegue Italiano pièga Tedesco Falte.
pinníca, pínnica , nf: pinnicra, pinniga, pínniga, prinniga Definizione genia de addopiadura chi si faet de calecuna cosa a pígiu (es. orrobba, paperi) o chi faet a tròchere, e sa síngia puru chi abbarrat (fintzes in sa pedhe: es. in sa manu, bene ladinas in sa pranta); crispa, piega fata apostadamente, pigione o gaja pitica e a cracu chi si faet de longu a una gunnedha o àteru bestimentu; in cobertantza, manera de fàere pagu límpia, unu pagu a ingannu, faendho a crèdere una cosa po un'àtera, a trassa / portai pinnicas che su centubilloni = zúghere filedhos, èssere totu trassas Sinonimi e contrari igrispa, incorta, incrispa, intavella, ispunza, pígia 1, pizigone, tabella, tzimpíniga / astrúscia, filedhos, malíscia, transa Frasi zughet sa cara totu pínnigas ◊ cussu no bolit pinnicas in sa brenti, e papat! 2. cussu portat pinnicas prus de su tiau ◊ cussu portat pinnigas prus de su centubigionis! ◊ ti nd'isciollu is pinnicas, si pigu su bastoni! Etimo srd. Traduzioni Francese pli, ride, astuce, subterfuge (fig.) Inglese fold, trick Spagnolo pliegue, ardid Italiano pièga, astùzia, sotterfùgio Tedesco Falte, List, Ränke.
puzonadúra , nf: apuzonadura Definizione genia de pinnigas o gajas chi si faent a una gunnedha pressada, a una camisa Sinonimi e contrari infrissidura, puzonada, teníngiu Etimo srd. Traduzioni Francese pli Inglese crease Spagnolo pliegue Italiano grinzitura Tedesco Falte.


text:
abbadèra , nf Definitzione genia de istrégiu fatu po pigare abba de pòdere betare ispainada a frores o àtera cosa pitica prantada; fintzes genia de mobbíliu cun istrégiu adatu de dhue pònnere abba po si samunare is manos, sa cara, cun s'isprigu ananti Sinònimos e contràrios abbadore, arrisciadore Ètimu srd.
abbadèssa , nf: badèscia Definitzione sa superiora in su cunventu de is mòngias Terminologia iscientìfica prf Tradutziones Frantzesu abbesse Ingresu abbess Ispagnolu abadesa Italianu badéssa Tedescu Äbtin.
abbadhàre , vrb Definitzione su si fàere a badhu, intostare coment’e callu o corgiolu Sinònimos e contràrios acorgiare, acorzolare, aggadhare, incallire Ètimu srd. Tradutziones Frantzesu devenir calleux Ingresu to harden Ispagnolu encallecerse, curtir Italianu incallirsi Tedescu schwielig werden, sich verhärten.
abbadharinàdu , agt Definitzione si narat de unu chi est a illuinamentu, chi est che imbriagu Sinònimos e contràrios abbadhinadu, abbatzinadu, iscimingiau, sculubiau / atolondrau Frases intendhendhe chi sa Sardigna tenet setemiza nuraghes bi arreei abbadharinadu Ètimu srd. Tradutziones Frantzesu étourdi Ingresu dazed Ispagnolu aturdido Italianu stordito Tedescu betäubt.
abbadherigadúra , nf Definitzione su si abbadherigare Sinònimos e contràrios abbedhérigu Ètimu srd.
abbadherigàre , vrb: abbedherigare Definitzione intostare, nau de frutuàriu chentza lómpiu, o fintzes tostau de su fritu (e deosi de su pane cruo puru); prnl. nau de una persona candho no torrat àlidu de su dispraxere o fintzes de s’errisu, e in cobertantza si narat fintzes po mòrrere Sinònimos e contràrios ammustèlchere, dilmagiare, disimainai, ingortigai, sdemmaniai / intostai Frases addaghi at ischidu chi fit mortu su fizu, sa mama si ch'est abbadherigada ◊ a ndhe tenes de risu: mih no ti che abbadhérighes, mih! ◊ male chi dh'abbadhérighet! 2. custa cosa no est lómpida: est abbadherigada ◊ bi ndhe aiat de s'abbadherigare, de su risu ◊ si ch'est abbadherigadu de su prantu, su pitzinnu ◊ su pane cheret cuguzadu bene ca sinono si che abbadhérigat, no bi pesat 3. candho mi che abbadhérigo faghide comente cherides, ma fintzas a candho abbarro biu inoghe cumandho deo! Ètimu srd. Tradutziones Frantzesu s'évanouir Ingresu to faint Ispagnolu desmayarse Italianu cadére in delìquio Tedescu in Ohnmacht fallen.
abbadhinaméntu , nm Sinònimos e contràrios abbatzinamentu, ammolighinzu, atambainamentu, bacinedha, batzinu 1, imbatzinamentu, insimíngiu, loinu, luinore Ètimu srd.
abbadhinàre , vrb Sinònimos e contràrios abbatzinare, ammolighinare, atambainare, ibbadhinare, imbatzinare, ingadhinae, scimingiai Ètimu srd.
abbadía , nf: abbatzia Sinònimos e contràrios cumbentu, monastériu Frases pesant pretu paret su bene de s'abbadia! Tradutziones Frantzesu abbaye Ingresu abbey Ispagnolu abadía Italianu abbazìa Tedescu Abtei.
abbadiàda , nf: abbaidada Definitzione su castiare, su furriare is ogos a castiare, su castiare a sa lestra Sinònimos e contràrios annotada, castiada, cumpassada, mirada, ocrada Frases dàeli un'abbaidada a cussa cosa! ◊ l'at sighida cun s'abbaidada e l'at bida bolendhesiche ◊ bi aiat totu unu troboju de abbaidadas pro fàghere a cumprèndhere a su cumpanzu su vàgliu e rivàgliu, zoghendhe a cartas ◊ s'abbaidada de cussu corvu naraiant chi batiat disaura Ètimu srd. Tradutziones Frantzesu coup d’oeil Ingresu glance, peep, check Ispagnolu ojeada, mirada, vistazo Italianu guardata, scórsa, sbirciata, contròllo Tedescu Durchsicht.
abbadiài, abbadiàre , vrb: abbaidae, abbaidare, abbaitare, badiare Definitzione castiare, apèrrere e girare is ogos po bíere sa cosa; giare atentzione, atèndhere a una cosa o a unu; abbarrare ammammalucaos coment’e timendho, chentza fàere nudha, chentza de ischire ite fàere; castiare o pentzare a una cosa ibertandhodha, agiummai coment’e domandhandhodha, o, si est cosa de giare, èssere coment’e dispràxios, no tènnere su coràgiu de dha giare (ma dhu narant sèmpere cun sa nega po nàrrere su ctr.: no l'abbàidat, no si abbàidat, a./no a. s'ispesa/a s'ispesa, su perígulu/a su perígulu, su sacrifítziu/a su sacrifítziu); tènnere arrespetu / impr. abbà! Sinònimos e contràrios allutzare, annotare, apompiai, badrare, cadebai, castiai, colbiare, isperare 1, labai, mirai / apitare Maneras de nàrrere csn: a. a unu a carrones = abbaidare cun tropu rispetu a unu, istàreli in dainanti unu pagu guvardu, coment'e timindhe; abbaidaresindhe = castiaisí apari in faci coment'e po bòlliri isciri o cumprèndiri ccn. cosa; a. una fémina, una màchina, una bestimenta = iscioberai, decídiri cali pigai; no bi ndhe at unu de abbaidare = funt unu peus o prus légiu de s'àteru, mancunu bonu; abbàida a tie = fai comenti creis! Frases cussus antzianus passant oras e oras in cumpannia a abbadiai sa zenti chi passat ◊ abbàida a bídere si b'at zente, chi apo intesu una boghe! ◊ abbàida candho faghes sa cosa, abberi sos ogros si no cheres fàghere abbunzos! ◊ deo abbàido a mie, a bídere si est zustu su chi fato, no ponzo fatu de sos àteros ◊ abbàida sos pecos tuos, cantu chi chircas sos anzenos! ◊ ite ses abbadiandhe a ogos trotos?! 2. ancu ti calet tronu: m'abbàida a bídere ite at fatu!…◊ abbaidade a non bos lassare ingannare! 3. bètali francas a su triballu, no ti lu abbàides! ◊ no mi lu abbàido ca isse est síndhigu, no: su chi tenzo de nàrrere bi lu naro! ◊ no sento ca andho sordau: solu sento sa pitzinna chi mi apo abbadiau 4. cherent combidados a chenare, sos amigos tuos, ca l'abbàidant ◊ a sos cojados noos lis cheret fatu unu bellu donu, ca l'abbàidant, ca issos puru ndhe ant fatu a nois ◊ compare si ndhe tenet, dinari, sos chentu miza no los abbàidat: lu daet e toca! ◊ como istamus abbaidèndhennos su dinari: ispesu cheret, candho tocat, za bi est! 5. imbarendhe sa peta, ma cudha peta no arriviat ancora: tandho comintzant a si ndhe abbaidare apare e a fàghere sos pensamentos piús istrambos Ètimu itl. guaitare Tradutziones Frantzesu regarder Ingresu to look, to watch Ispagnolu mirar Italianu guardare Tedescu ansehen, schauen.
abbadinàre , vrb Definitzione arrennèscere a bínchere, a cumandhare una fortza, su dha superare cun àtera fortza Sinònimos e contràrios abbotinare, acacigai, bíncere, craspuare, destrui Frases candho no podes abbadinare su cabadhu matzucas sa sedha ◊ su bumbu meda lis aiat provau sos chircos e a unu a unu los aiat abbadinaos ◊ aiat prantu a sa muda abbadinau dae unu disisperu prus nighedhu de sa morte ◊ cudhas maladias chi eris no si resessiat a las abbadinare oe las sanant chin una suposta ◊ potas abbadinare s'iscuru! Tradutziones Frantzesu soumettre Ingresu to subdue, to win Ispagnolu someter Italianu sottométtere, víncere Tedescu unterwerfen, besiegen.
abbadinàrgiu , nm: abbadrinalzu Definitzione logu de abbadrinu, de benatzu, inue sumit abba Sinònimos e contràrios abbadrinosu Frases sunt pianuras de abbadrinalzu, ricas de pischinas mannas de abba ◊ no fait a dhui passai in s'abbadinàrgiu Terminologia iscientìfica slg. Ètimu srd.
abbadínu , nm, nf, agt: abbadrinu, abbardinu, abbatrina Definitzione logu de benatzu, inue dhue at abba meda Sinònimos e contràrios abbàgliu, bràdinu, bràina, ifustura, tónchine Frases cun s'aradura sas terras mesu mortas torrant bias e s'abbadrinu benit bonificadu ◊ Aritzo fiat bivindho in s'abbadinu, dae s'alluvione 2. trazant una rughe in ficada pedrosa e abbadrina Terminologia iscientìfica slg.
abbadítzu , agt Definitzione nau de terra, de logu, chi si podet abbare, chi faet a dhue passare s'abba Ètimu srd. Tradutziones Frantzesu irrigable Ingresu irrigable Ispagnolu regadío Italianu irrigàbile Tedescu bewässerbar.
abbadógiu, abbadógliu, abbadólzu , nm, nf: abbadòrgia, abbadorju, abbadorzu, abbatógliu, abbatórgiu, acuadórgiu 1, acuadroxa, acuadroxu Definitzione logu inue bufat o si faet bufare su bestiàmene, fintzes funtana Sinònimos e contràrios biberadóriu, bidorzu, peberadóriu, umiadroxu Frases sos tazos si sunt atrumados in s'abbadolzu ◊ sont annatos a li luvare s'abbatógliu de su bestiàmene ◊ su bestiàmini si àcuat in s'acuadroxu ◊ su carretoneri si est firmau in s'acuadroxa po fai bufai su cuadhu Ètimu ltn. aquatorium Tradutziones Frantzesu abreuvoir Ingresu trough (drinking) Ispagnolu abrevadero Italianu abbeveratóio Tedescu Tränke.
abbadòre , nm Definitzione genia de istrégiu fatu po ingòllere abba de pòdere betare ispainada a frores o àtera cosa pitica prantada Sinònimos e contràrios abbadera, arrisciadore, bagnarola Terminologia iscientìfica stz Ètimu srd. Tradutziones Frantzesu arrosoir Ingresu watering can Ispagnolu regadera Italianu innaffiatóio Tedescu Gießkanne.
abbadòrgia, abbadórju, abbadórzu abbadógiu
abbadrína , nf Definitzione bubburuca prena de abbadúgia in sa carre bia; a logos si narat fintzes a is piringiones Sinònimos e contràrios bubbulica, buciuca, fiodha, ilfiodha / filinzone, maninzone, pedinzone, pilinzone 2. no fato che ratare, cun custas abbadrinas! Ètimu srd.
abbadrinàlzu abbadinàrgiu


text:
Agrobiodiversidade: in Sardigna bi sunt variedades de tutelare
In sa Mesa - In Sardigna bi sunt variedades coltivadas de tutelare. S'ìsula, s'ischit, est una terra rica de biodiversidade, in ue bi sunt variedades coltivadas dae su tempus antigu. Variedades chi si sunt adatadas a su clima, a su territòriu e a sa terra. Frùtora, legùmenes, laores e ortalìssias sunt una richesa de amparare dae s'estintzione.
Pro custa resone sa Giunta de Regione Autònoma de Sardigna at aprovadu su bandu "Agricoltori custodi della biodiversità". Unu bandu pro s'agricultura chi at a assignare intzentivos pro 500 milla èuros. Sos intzentivos ant a èssere assignados pro mèdiu de su "Programma di sviluppo rurale - Psr".
Su bandu, duncas, at sa punna de tutelare e valorizare sas 89 ratzas autòctonas individuadas. Sa dimanda pro leare parte a su bandu si podet imbiare finas a su 16 de su mese de maju 2022.
In s'elencu de sas ratzas de tutelare s'agatant: sa pompia, sa cariasa de Brucei, prus de 10 "cultivar" de fasolu (pro fàghere un'esèmpiu feti, agatamus su fasolu de Austis e su fasolu de Terraseo), sa figu e pira camusina. Ratzas traditzionales chi in s'antigu s'agatànt in sos giardinos, in sos ortos e in sas bìngias. In s'elencu bi sunt finas bides autòctonas comente s'àghina bianca Alvarega, sa Granatza, sa Pansale, sa Licronaxiu e s'àghina niedda Gregu Nieddu o Niedda Carta.
Ma cale est sa punna de custu bandu? “Su bandu at s'obietivu de favorèssere su recùperu de sa biodiversidade vegetale”, lu faghet “cuncurrende a favorèssere su recùperu e s'amparu de sa biodiversidade vegetale". L'at acraradu s'istudiosa chi at tzensidu sas "cultivar" vegetales, est a nàrrere sa presidente de sa Commissione tecnicu-iscientìfica pro s'agrobiodiversidade animale Antonella Rocchi. S'esperta sighit pretzisende ca su bandu devet cuncurrere "a determinare sa salvaguàrdia de sos agroecosistemas e de su paesàgiu" e devet peri agiudare "s'isvilupu de s'economia agrìcula tìpica de su sartu".
"Gràtzias a custa initziativa - concruit Rocchi - in sa mesa ant a arribare produtos medas". Produtos "chi ant a arrichire s'oferta finas in sas àndalas de s'enogastronomia locale".
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Atristi che hanno visitato e collaborato ad i progetti musicali creati nell’HoleStudio.
Efrain Toro, Marco Baroni, Andrea Cozzani, Thomas Cozzani, Irene Fornaciari, Guido Carli, Dario Carli, Vincenzo Bramanti, Beppe Zito, Marilena Crisci, Davide Labbate, Valter Bono, Andrea Imparato, Claudio Barone, Simone Galleni, Andrea Foce, Paolo Cozzani, Silvia Pellegri, Pino Nastasi, Giorgio Arecco, Marco Bausani, Gabriele Notari, Michel Bagnasco, Alessandro Raffeca, Walter Polinelli, Angelo Ferrua, Max Amazio, Silvia Ricci


text:
Gherra de sos Sete Annos
Artìculu in LSC
Sa Gherra de sos Sete Annos est istadu unu cunflitu armadu acontèssidu intre sos annos 1756 e 1763 pro determinare su controllu de s'Islèsia in Europa aici comente sa primatzia coloniale in s'Amèrica de su Norte e in s'Ìndia. Sa gherra puru aiat tentu comente a iscenàrios sa costera de Àfrica, sos Caràibes e sas Filipinas. Bi aiant partetzipadu Prùssia, Hannover, su Regnu de Portugallu e s'impèriu coloniale de su Regnu de Bretagna Manna dae unu cantone, e s'Eletoradu de Sassònia, s'Archiducadu de Àustria, su Regnu de Frantza, Rùssia —fintzas a s'annu 1762—, Isvètzia —dae su 1757 fintzas a su 1762— e Ispagna —partende dae su 1761—, de s'àtera. Custa gherra aiat provocadu prus de 100.000 mortos e fiat istada cunsiderada dae carchi ispetzialista comente una prima Gherra Mundiale a totu sos efetos.


text:
listen to my music
Posted on by alessandroquerzoli Inviato su benessere, biografia, live music, migliore percussionista, music, musica, percussioni, percussioni dal vivo, percussionista, percussionista italiano, top percussionista italiano Tag art, beach, best dj, best percussion, dj, djembe, live percussion, miglior percussionista, moda, music, musica, party, percussion, percussioni, percussioni da discoteca, percussioni dal vivo, percussionista, performance, production, progetto, project, rum, tamburi, tamburo, top class, top percussioni, top percussionista, tribal house Lascia un commento


text:
si tratta di incontri periodici tra genitori e tra bambini per rafforzare e ampliare le abilità relazionali e sociali dei partecipanti, in particolare la capacità dei genitori di rispondere positivamente ai bisogni e ...Leggi
Laboratoriu culturale de propedeutica a su teatru in limba sarda pro sos tzitadinos de su Barigadu. in allegadu si mandat su modulu, cun totu sas informatziones, pro s'iscritzione a su Laboratoriu de teatru, chi s'at a faghere in ...Leggi
Su progetu ddu concordant sos Comunes de Barigadu a manos de pare cun sa Regione Sarda. Si ddoe podent iscriere sos tzitadinos residentes in sos noe comunes de s'Unione de Barigadu. S'iscrizione est de obligu;pro partetzipare non ...Leggi


text:
Àfrica
S'Àfrica est su segundu prus estesu continente a pustis de s'Asia. Sa tirada sua est de 30.227.467 km², chi est paris a su 20,2% de sas terras emersas de su pianeta. Sos bividoris sunt prus de 920.000.000 (a su 2005) chi sunt paris a sa de sete partes de sa populatzione mundiale. S'Àfrica est delimitada a Nord dae su Mare Mediterraneu, a Ovest dae s'Otzèanu Atlantigu, a Sud dae s'Otzèanu Antàrtigu e a Est dae s' Otzèanu Indianu. A Nord-Est est separada dae s'Àsia dae su Canale de Suez. Est atraessada dae s'Ecuadore.


text:
abbóchinu , nm: abbóghinu, abbóxinu Definitzione boghe arta meda Sinònimos e contràrios abboghiada, addorojada, boche, cérriu, grida, ingargu Frases essidu est dae sa buca de totucantos su lamentu chi aimis in comunu, s'abbóghinu de innocéntzia de donzunu (M.Calia)◊ depeis arrespundi cun d-un'abbóxinu chi fatzat a tremi fintzas is matas Ètimu srd. Tradutziones Frantzesu cri Ingresu cry, shout Ispagnolu grito Italianu grido, urlo Tedescu Schrei.
abboghiàda , nf: abboghinada Definitzione su abboghinare, su tzerriare, fintzes boghe tzerriandho Sinònimos e contràrios bérchida, boche, giúilu, intzérriu, làmidu Ètimu srd. Tradutziones Frantzesu cri, hurlement Ingresu cry, shout Ispagnolu grito Italianu urlo Tedescu Schrei.
addorojàda , nf Sinònimos e contràrios abboghiada, addorojamentu, bérchida, boche, cérriu, grida Ètimu srd. Tradutziones Frantzesu hurlement de souffrance Ingresu cry Ispagnolu grito de dolor Italianu urlo di dolóre Tedescu Geheule.
agrúgu , nm Definitzione boghe de animale, mescamente su gúgulu de su cane; fintzes boghe de persona pranghendho Sinònimos e contràrios gruju, gurrúliu, órulu Frases s'agrugu de su cani 2. est a agrugus tzerriendi ca dhi est mortu su mairu ◊ scerau, cussu piciocu: est mortu a agrugus! Terminologia iscientìfica bga Ètimu srd. Tradutziones Frantzesu hurlement Ingresu animal howl Ispagnolu grito de animal, gañido Italianu urlo animalésco Tedescu Schrei, Heulen.
bérchida , nf, nm: bérchidu, bérchita, bérchitu, bérghidu, bréchidu, bréchiru Definitzione tzérriu, boghe, mescamente po dolore, o contras a ccn.; fintzes ànima mala, súrbile, boe muliache Sinònimos e contràrios abboghiada, addólimu, addorojada, giúilu, grida, irghéliu, írchidu, irgargu, ólchidu, tírriu / súivile Frases fiat a bréchidus che unu crabu arrésciu ◊ s'intendit su bérchidu de su cau marinu ◊ donendu unu bérchidu si nd'istrantaxat totu paris ◊ itzerriadhu a forti, ghetasincedhu unu bérchidu! ◊ su crabaxu at ghetau unu bérghidu po calincunu margiani 2. su bérchitu est un'ómine trasformatu in boe e andhat cun sos dimónios Ètimu srd. Tradutziones Frantzesu braillement Ingresu shout, bawl Ispagnolu grito Italianu bèrcio, urlo Tedescu Geschrei.
cérriu , nm: intzérriu, tzérriu* Definitzione boghe chi si betat naendho su númene de ccn., pedindho agiudu, a lamentu forte, a brigare, fintzes solu foedhandho in artu meda Sinònimos e contràrios abboghiada, addorojada, bérchida, boche, giúilu, grida, ingargu, ingrídulu, irgràmiu, istríulu, làmidu, tírriu Frases dhi at ghetau unu cérriu… s'est trémiu paris! ◊ cussu candu fuedhat est sempri a cérrius Tradutziones Frantzesu hurlement, cri Ingresu shout, cry Ispagnolu grito Italianu urlo, grido Tedescu Schrei.
corróchinu , nm: corrónchinu, corróghinu Definitzione boghe o tzérriu de animale, de gente, de bentu forte / prànghere a c. = a boghes, a tzérrius Sinònimos e contràrios corrinu, múghilu, órriu / boche, intzérriu, irgargu 2. arguai si sa mama no li colliat una frichinia de ite sisiat, ca ispapatabat su bichinau a corróchinos ◊ istronat in sas rocas de granitu su corróghinu mannu de terrore ◊ candho si est segherau de su chi bi fit sutzessu at cumintzau a corrónchinos ◊ cadhos de abba istant a múghidas e a corrónchinos in notes de pore 3. su bentu est a corróchinos che trabu ispojoladu e a órulos, in precas e in trocos Terminologia iscientìfica bga Ètimu srd. Tradutziones Frantzesu braiment, mugissement, hurlement Ingresu bray, moo, shout Ispagnolu rebuzno, mugido, grito Italianu ràglio, muggito, urlo Tedescu Iahen, Muhen, Schrei.
grànghida , nf Definitzione sa boghe, su tzérriu, su càntigu de unos cantu animales (margiane, istria, àteros); tzérriu mannu de gente puru Sinònimos e contràrios carcàrgiu, gràliu, ilbràulu Frases su matzone fit tota note a grànghidas ◊ no s'intendhet adhae de su matzone sa grànghida famida e ne bardana istanote si movet (F.Sechi)◊ sos canes chi órulant paris e sa grànghida de s'istria sunt pronóstigos malignos…◊ sos pudhos sunt a grànghidas 2. in su tzilleri bi fit s'intatzida, chie a isvírridos, chie a grànghidas giamendhe binu e cazosa ◊ li at betadu una grànghida chi l'at fintzas timidu! ◊ a s'issonnighissónniga, intendhia sas grànghidas ma acucadu in su letu no mi movia Terminologia iscientìfica bga Tradutziones Frantzesu cri féroce, grossièreté Ingresu feral howling, uncomeliness Ispagnolu grito de ave nocturna, grito Italianu urlo ferino, sguaiatézza Tedescu Ruf, Schrei, Brüllen.
ingàrgu , nm Sinònimos e contràrios abbóchinu, abboghiada, boche, cérriu, grida, irgargu Ètimu srd. Tradutziones Frantzesu cri Ingresu shout Ispagnolu grito Italianu urlo Tedescu Schrei.
intzérriu , nm: cérriu, issírriu, itzérriu, tzérriu* Definitzione boghe chi si betat po fàere bènnere a ccn., pedire agiudu, a lamentu forte, brigandho, fintzes foedhandho in artu meda Sinònimos e contràrios abboghiada, addorojada, bérchida, boche, giúilu, grida, ingrídulu, làmidu, tírriu / tichírriu Frases sunt is itzérrius de sa terra mia po is matas segadas e abbruxadas, po is isparus e iscópius de bombas ◊ su pipiu ghetat itzérrius ch'intzurdant! ◊ sa buteghera est a itzérrius mannus poita dhi depint cosa ◊ cussa mi at cracau a itzérrius! Tradutziones Frantzesu cri Ingresu shout, cry Ispagnolu grito Italianu urlo, grido Tedescu Schrei.
irbóchidu , nm: irbónchidu, irbórchidu Definitzione tzérriu mannu Sinònimos e contràrios abbérriu, bérchida, grida, irgargu, ólchidu, tírriu / arràmiu Frases Mariànzela aiat tratesu un'irbóchidu e li fit issiu unu sonu gurdu Ètimu srd. Tradutziones Frantzesu cri aigu Ingresu scream Ispagnolu grito Italianu urlo o grido scompósto Tedescu Geschrei.
ólchidu , nm, nf: órchida, órchidu, órghidu, óschidu, úlchida Definitzione prus che àteru, boghe, grida po dolore forte o dannu mannu Sinònimos e contràrios addólimu, bérchida, írchidu, tzérriu Frases fuindhe, a donzi passu una ruta e donzi ruta un'órchidu ◊ leados a istocadas, ant betadu un'óschidu e sunt mortos ◊ a s'acumpagnamentu de su mortu una giòvana fit pianghendhe a óschidos ◊ s'órchida sua tremiat sa domo, pariat chi bi aiat faladu unu lampu Ètimu srd. Tradutziones Frantzesu cri de douleur Ingresu howl of pain Ispagnolu grito de dolor, alarido Italianu urlo di dolóre Tedescu Schmerzenschrei.
órulu , nm: úrrulu Definitzione genia de gugúliu de su cane, chi abbóghinat illonghiandho sa boghe, boghes unu pagu orrorosas de àteru animale (es. margiane); boghes, gridas de gente, moida forte a súrbiu, mescamente de is bentos / pesàresi a órulos Sinònimos e contràrios abélidu, agrugu, coroju, giàngiulu, gràliu, gurrúliu, zàrulu / grida, ólchidu Frases a s'órulu de su cane fint inie aes e feras ◊ s'intendhet órulos de catedhu ◊ parent órulos de mariane famiu 2. sa bidha fit torrata unu burdellu niedhu chin prantos, órulos, protestas e minetzas ◊ l'ant piantu a órulu in sa losa Ètimu srd. Tradutziones Frantzesu hurlement, glapissement Ingresu shout, squeak Ispagnolu gañido, aullido, grito Italianu urlo, guaito Tedescu Winseln, Jaulen, Schrei.


text:
Is atobius chi feusu teninti sceti s’iscopu po fuedhai e ascurtai su sardu totus impari po du imparai puru mellus totu, no sceti su de sa bidha sua. Fillus nostrus cumprendinti su sardu ma du chistionanta pagu – ocannu puru, in su Circulu de Biella, cursus de limba sarda po is sardus de segunda generatzioni chi tenenta gana de fuedhai mellus
Su biri ca a ogni atobiu nou si acciunginti atras pressonas fairi sceti praxeri. Si setzinti cun nosu fintzas dus sotzius piemontesus de su Circulu, Enzo Germanetti e Dabenini Luciano, crosidadosus mi pensu deu, ad ogna manera di si donaus su “benebennius” e si pigara s’acordiu ca si bointi intervènni du fainti in piemontesu, s’italianu oi non si fuedhara.
Depu riconosci ca abarranta aténtus e arrinescinti andi cumprendi mera de su chi naraus, po si fai a biri candu cumprendinti, fatu fatu arrepitinti calincuna cosa in piemontesu.
Su presidenti Batista Saiu, narara ca sene boli smenguai s’importantzia de sa Limba Comuna chi agiurara a si cumprendi mellus a pai, si c’est s’impignu po boli cumprendi ci arrinésceus fintzas cun i limbasa strangiasa, poita ca s’arrexini de is paraulas s’assimbilara prusu de su chi pensaus, fairi s’esémpiu de sa paraula MAHĀ/ ĀTMA usara po Gandhi chi boiri nai: “anima manna”; MAHĀ, manna in sardu; “mega”, in grecu; magnum”, in latinu”, sa matéssi arrexini indoeuropea; certu su presidenti da nau mellus de acomenti du scriu deu.
A nosu chi biveus foras de Sardigna si dispraxiri ca fillus nostrus cumprendinti su sardu ma du chistionanta pagu, trociusu cussusu chi anti tentu sa fortuna de andai a domu de i nonnus ogni istari candu serranta is iscolas e anti imparau beni a fuedhai su sardu.
S’annu passau innòi in su Circulu de Biella, si est fatu unu cursu de limba sarda po is sardus de segunda generatzioni chi tenenta gana de fuedhai mellus, a tentu apretziamentu bellu e de siguru du proponeus ocannu puru. Calincunu aressi portau a pensai ca nu era fai mali mancu a mimi biendi comenti scriu, tenniri arrexoni.
Deu seu crexu in Carbonia in is annus Cincuànta, is cumpangedus mius de iscola e de giogu funta fillus de sicilianus, calabresus, abrutzesus, toscanu, venetus ecc…, totus impari chistionastus unu “italianu procedinu” naranta, (lingua comuna) ma su sardu puru chi ndi bessera nu est chi fessiri mellus mera. Custu po torrai a nai ca is atobius chi feusu teninti sceti s’iscopu po fuedhai e ascurtai su sardu totus impari po du imparai puru mellus totu, no sceti su de sa bidha sua. Si fairi praxeri a biri ca c’est calincunu chi teniri sa crosidari de donai una oghiara a su chi feusu, ema boli ringratziai a MARIU Puddu chi si pregontara ita boliri nai “cocomancinas” ca est sa primu orta chi du intendiri, (deu puru ca d’apu scritu), est unu “refusu”; borei scriri “carramatzinas”, mi scusu cun totus.
In s’atobiu de friaxu 2010 apu abertu una discussioni, chi perou nu est stetia riprendia de nemus, a propositu de sa paraula “fregula o fregua” sa pasta fata in domu cun is manus aintru de sa scifedha. In Sardigna po scritoris, giornalis, televisioni, in i bustas de is pastificius, est diventara “la fregola” in italianu. Ma “fregola” in italianu boliri nai atra cosa. Ditzionariu Zingarelli 2005 pag. 742: “bramosia sessuale negli esseri umani:stato di eccitazione negli animali: i pesci vanno in FREGOLA”. Intzandus, comenti si fairi a imbustai e poni a coi custas cosas d’enta depi spiegai.
Torraus a s’atobiu de oi, Brai Piciau de Pauli, ari arrelatzionau de “is maistus” cussas pressonas chi scirianta fai cun abilirari un arti, maistu de lina, maistu de muru e, a sighiri, totus is atrus. A pustis ari chistionau de pesus e misuras de s’antigoriu cunfruntaras cun cussas di oi; a pitzus de custu argumentu funti intervennius Antonellu Siddi de Cabuterra e Zelinu Puxeddu de Bidhanoa Forru, spieghendi s’umprusu comenti si mesuranta is terrenus, ca ci funta, intzandus puru, truccus e malitzias a sigundu de chini si borera favoressi, su bendirori o su cumpradori.
Spiegara totu beni Biagiu in su scritu chi sighiri e chi cunsilu de ligiri.
Saluri a totus Pieru Pinna.


text:
Citadi de Aristanis
Aristanis, capitali giudicali de su Regnu de Arborea, est capoluogu de provìncia dae su 1974. Ci bivint giai 32 milla personas. Est su centru amministrativu prus importanti de sa parti occidentali de Sardigna. Est sedi de Mussennori. Ci funt setzionis distacadas siat de s’universidadi de Casteddu che de cussa de Sàssari. Tenit servìtzius pùblicus e sanitàrius de importàntzia provinciali e stradas e collegamentus de importàntzia regionali. Est in una posizioni centrali in sa Strada Statali 131 “Carlo Felice”. C’est su portu po is mercantzias e po is barcas turìsticas (Turri Manna). In Fenosu c’est s’aeroportu.
Sito in fase di aggiornamento


text:
Elezioni Comunali Afragola 2013: i candidati della lista Unione di Centro
Ecco i candidati che supportano Domenico Tuccillo (centrosinistra)
Lista Unione di centro (Udc)
Nicola Perrino, Luisa Ruggiero, Carmine Di Mauro, Rosalia Colucci, Nunzia Porroni, Crescenzo Vilardi, Adriana De Angelis, Assunta Parisi, Massimo Vettoliere, Jessica Di Stasio, Giovanni Abate, Luigi Orefice, Anna Russo, Antonia Giustino, Raffaela Salvi, Giovanna Vitale, Gennaro Davide Castaldo, Elena Serra, Sara Tufano, Chiara Maiello, Domenico Napoletano, Giuseppe Iengo, Vincenzo Zucchini,


text:
“Su tempus benidori no si tocàt”. Istudiantis e pastoris impari in Casteddu po nai no a sa Gelmini
(IlMinuto) – Casteddu, 17 de su mes''e totussantus - "Istudiantis e pastoris unius in sa lota. Su tempus benidori no si tocàt". Esti stetiu custu unu de is slogan tzerriaus custu mangianu in Casteddu de is pagu prus de 800 personis - medas giovuneddus - chi ant atraversau is bias de Casteddu in ocasioni de sa Diri mundialli po su Diritu a s'istudiu. In su corteu de is istudiantis, cumentzau de pratza Garibaldi po arribbai in bia Roma, s'est unia a metadi 'e camminu una delegatzioni manna de su "Movimento Pastori Sardi". Su motivu est simpli. "Puru is fillus de is pastoris funt istudiantis - at acrarau un'allevadori Mps a IlMinuto - e isfilant in is manifestadas nostras. Nos cumprendeus ca sa riforma de su Guvernu fait a arrogus s'Universidadi e is fillus nostrus cumprendìnt beni chi, si su lati at a sighiri a essi pagau a 60 centésimus no iaus a tenni su dinai po ddus fai istudiai". Sa lota de is pastoris - at cunfirmau Felice Floris - at a sighiri cenàbara chi benit cun d'unu presidiu a fac''e sa Saras de Sarròccu.Novidadis puru de sa giustítzia: su processu a is tres pastoris frimmaus su 19 de su mes''e passau a pustis de sa càrriga de sa Politzia esti stetiu rinviau a su 9 de su mes''e paschixèdda.
A sa manifestada de oi ant pigau parti puru delegatzionis de su cordinamentu precàrius de s'iscola de Casteddu, de su Sindacau de basi Usb e de sa "Federazione della Sinistra" e de sa Cgil.


text:
Solo Solis di Paolo Carlini e I Solisti Aquilani
Descrizione 1. Marco Tutino, Medusaper fagotto e orchestra d’archidir. Alessandro Cadario Marcello Panni, Nocturne / Rituelper fagotto e 14 archidir. Marcello Panni Stefano Taglietti, Moving Pointper orchestra d’archidir. Pasquale Corrado Marcello Panni, Le Madri Trenodia IIper due violini, viola, violoncello con una percussionedir. Marcello Panni Luis Bacalov, Tanghitud 4per fagotto e pianofortepianoforte Fabrizio Datteri Paolo Carlini fagottoOrchestra d’Archi I Solisti Aquilani REFERENCERead More


text:
Non b’at rivolutzione indipendentista Sena rivolutzione culturale natzionale.
di Francesco Casula
Non b’at indipendenztia sena una cussentzia nazionale meda forte: l’at naradu Elisenda Paluzie, Presidente de s’Assemblea nacional catalana, chi chenapura e sabadu colau, at atobiadu s’Assemblea nazionale sarda (ANS) e sos Partidos e Movimentos indipendentistas. Prus de chimbant’annos sa matessi idea aiat tentu e e su matessi meledu aia fatu Antonio Simon Mossa, su prus mannu teoricu e ideologu del s’indipendentismu sardu modernu. Pro Simon Mossa su sinnu e su simbulu prus craru e prus fungudu de s’identidade natzionale de unu populu est sa limba. Issu difatis ischit bene chi unu populu sena identidade, mesche linguistica e culturale, est destinadu a si-nche morrere: “Se saremmo assorbiti e inglobati nell’etnia dominante e non potremmo salvare la nostra lingua, usi costumi e tradizioni e con essi la nostra civiltà, saremmo inesorabilmente assorbiti e integrati nella cultura italiana e non esisteremo più come popolo sardo. Non avremmo più nulla da dare, più niente da ricevere. Né come individui né tanto meno come comunità sentiremo il legame struggente e profondo con la nostra origine ed allora veramente per la nostra terra non vi sarà più salvezza. Senza Sardi non si fa la Sardegna”. E, semper sighinde, iscriet: “I fenomeni di lacerazionedel tessuto sociale sardo potranno così continuare, senza resistenza da parte dei Sardi, che come tali, più non esisteranno e così si continuerà con l’alienazione etnica, lo spopolamento, l’emarginazione economica. Ma questo discorso è valido nella misura in cui lo fanno proprio tutti i popoli parlanti una propria originale lingua e stanzianti in un territorio omogeneo, costituenti insomma una nazione che sia assoggettata e inglobata in uno Stato nel quale l’etnia dominante parli una lingua diversa” . A cara de custu perigulu e de custu arriscu mannu chi resultat dae su fatu chi sos Sardos sunt disamparende unu de sos elementos prus essentziales de s’Identidade issoro, balet a narrer sa limba materna, Simon Mossa traballat in custu tretu e in cussu prus mannu puru chi pertoccat sa sardidade e duncas s’etnos, cun sos iscritos e umpare cun s’atzione e sa faina politica. S’atividade sua pro sa costrutzione e ricostrutzione de si’Identidade etnonatzionale de sos Sardos, cussiderada dae cada puntu de bista, -amus giai allegadu de cussu architetonicu e artisticu- fiat meda manna mescamente in s’istudiu e in s’avaloramentu de sa limba sarda e de su catalanu de Alighera. Istudiosu de limba e de linguistica meda amantiosu, amento, ma est sceti un assmbru, chi traduit in limba sarda s’Evanzeliu e iscriet otavas bellas e galena, pessat chi su Sardu : “lungi dall’essere un dialetto ridicolo è già, ma in ogni modo può e deve essere una lingua nella misura in cui sia parlato e scritto da un popolo libero e capace di riaffermare la propria identità”. A propositu de custa chistione ponet custa pregunta “Hai mai meditato su ciò che significa l’esclusione della nostra lingua madre dalle materie di insegnamento delle scuole pubbliche e il divieto di farne uso negli atti “ufficiali”? Ci regalano insegnanti di un italiano spesso approssimativo e zeppo di provincialismo e noi non abbiamo il diritto di esprimerci adeguatamente nella nostra lingua! Ci hanno privato del primordiale e più autenticamente strumento di comunicazione fra gli uomini!” . Narat custa cosas in su mese de Triulas de su del 1967 a su Cunvegnu de “Istudios dotrinarios sardistas” a Bosa, medas annos a in antis chi in Sardigna si faeddet de sa Chistione de su “Bilinguismu perfetu”. Pro custu podimus giustamente narrer chi Simon Mossa est istadu su chi at amaniadu e inditadu sas fainas, sas propostas e sas lutas chi in custos urtimos annos si sunt fatas pro otenner una Leze pro su Bilinguismu. Simon Mossa cun ividriu aiat cumpresu chi sa chistione de sa Limba sarda non fiat solu cussa de la faeddare, – mancari sceti a intro de su foghile – ma de l’iscrier e mescamente de l’imparare in sas Iscolas, e de l’impreare in s’Aministratzione publica: in ateras paraulas sa chistione fiat de l’ufitzializzare.


text:
“Atziones in su campu de sa formatzione professionale e de s'informatzione, incluida s'isparghidura de connoschèntzias iscientìficas e de pràticas innovativas, indiritzadas a sos prepostos de sos setores agrìculu, alimentare e forestale”
Addòbios informativos e divulgativos
Sa Cunditzionalidade “iscurtat su territòriu"
Impignos aziendales pro s'ambiente, sa sanidade de su bestiàmene e de sas prantas, sa seguresa alimentare, su benèssere animale e sas pràticas agrìculas
Tiesi, su 2 de cabudanni a sas 10
Sede Laore – Carrera de De Martini, n° 34
“Disciplina regionale in contu de s'impreu agronòmicu de sos efluentes de allevamentu” (Agentzia Laore Sardigna)
Pàdria, su 18 de cabudanni a sas 10
Tzentru sotziale
“Calidade e seguresa alimentare in sa gestione de sas aziendas a inditu latieru-caseàriu” (Asl n°1 Tàtari)
Bonorva, su 7 de santugaine a sas 10
Sala de su cussìgiu comunale
“Àreas Natura 2000: impignos e sustegnos a s'isvilupu ambientale e aziendale” (Assessoradu de sa defensa de s'ambiente e Agentzia Laore Sardigna)
Sas diadas informativas sunt destinadas, mescamente, a sos benefitziàrios de una o prus Misuras de s'Asse 2 de su Psr – Programma de isvilupu rurale Sardigna 2007 – 2013 (Indennidade de cumpensu, Benèssere animale, Pagamentos Agro-ambientales intre sos cales sas Atziones de defensa de su terrinu, de Agricultura biològica, de Produtzione integrada, de Amparu de s'agrobiodiversidade etc...).
Semper e cando, sunt invitados a bi leare parte totus sos imprendidores agrìculos interessados dae su rispetu de sos vìnculos de Cunditzionalidade, incluidos sos chi pertzepint su Pagamentu ùnicu aziendale ebbia.
Laore – Agentzia regionale pro s'isvilupu in s'agricultura
Isportellu ùnicu territoriale (Sut) pro su Meilogu
Carrera de De Martini 34, Tiesi – Tel 079 889397 / 886073 Fax 079 889397
Referente P.A. Sebastiano Brancazzu


text:
Tzeltos
Artìculu in LSC
Cun nùmene de Tzeltos (o Celtos o fintzas Cheltos) sunt inditados unu grupu de pòpulos indoeuropeos chi in su perìodu de lughidore majore (sèculos IV-III i.C), biviant un'àrea istèrrida de s'Europa, de is ìsulas Britànnicas, a su lutone de su frùmene Danùbiu, impare a unas cantas cussòrgias assoladas prus a sud, a manu de sa penìsula Ibèrica, Itàlia e Anatòlia.
Culturalmente fiant acomunados de is orìgines ètnicas, de limba de matessi brancu linguìsticu, e matessi religione, abarraiant noantimes ispartzidos politicamente. Intre is bàrios grupos s'iscerant Britànnos, Gallos, Pannonos, Celtiberos, Galatos, acusorgiados respetivamente in is ìsulas Britànnicas, Frantza e Itàlia tzentru-setentrionale, penìsula Ibèrica e Anatòlia.
De su sèculu de 2 i.C. is tzeltos sunt istados sugetos a pressiones polìticas, militares e culturales de àteros duos grupos indoeuropeos: de norte is Germanos e de sud is Romanos. Fiant abbadinados e assimilados progressivamente, e giai de edade tàrdiu-antiga sa cultura issoro fiat in decaimentu.
S'incuida comente pobulu autònomu agatat testimonia de s'allindadura de sa limba issoro a is ìsulas britànnicas (chi s'agataiant a sa làcana ùrtima de s'impèriu Romanu).
Est in ie chi s'agatant is eredes issoro: is populos de Irlanda, de is territòrios otzidentales e setentrionales de sa Britànnia Manna e de Bretagna sighint a faeddare limbas e a aguardare culturas chi dependent de is abos antigos.


text:
abburrúntu , nm Definitzione briga chi si giaet a unu, su abburruntare Sinònimos e contràrios afetuada, apoboretada, bria, certu, missamanu Frases su físsiu est prus malu de s'abburruntu e isse, perrigónchinu, sighit a bufare, paret chi sa fémina apat faedhadu a su muru Ètimu srd. Tradutziones Frantzesu reproche Ingresu reproof Ispagnolu reproche Italianu rimpròvero, biàsimo Tedescu Vorwurf, Tadel.
aciótu , nm: atzotu Definitzione aina po iscúdere fata totu a tiras longas de corria, ma prus che àteru su cropu de s'aciota, su aciotare; a logos, atzotu est sa candhelita de s'abrutzu e fintzes de su chibudhone; in cobertantza, sa briga o sa pena chi si giaet a unu / a. de pedhi, de cagnu, po cuadhus Sinònimos e contràrios aciota / aciotada / aciociada Frases cudha fémina cristiana dh'ant cundennada a is aciotus ◊ ndi essit de s'inserru e no timit aciotu ◊ chi ti cassant, a tui, un'aciotu no ti at a mancai! 2. atzotu lu narant a sa canna noa e modhe de s'almutzu ◊ su chibudhu mascru poltat s'atzotu Ètimu spn. azote Tradutziones Frantzesu reproche, punition Ingresu reproach, punishment Ispagnolu azote, castigo Italianu rimpròvero, castigo Tedescu Vorwurf, Strafe.
afetuàda , nf Definitzione su chi si narat a briga a un'àteru, o fintzes paribari, po cosa male fata, ma podet èssere fintzes su chi si narat a difesa de ccn. Sinònimos e contràrios abburruntu, atzúrridu, certu, murrúngiu Frases mi at istunigadu s'ortu cun sos fiados e li apo fatu s'afetuada (G.Ruju)◊ nonna mi at fatu s'afetuada ca no bi so andhada addaghi at lómpidu sos annos ◊ nos amus fatu s'afetuada pari pari e semus torrados a su sólitu Ètimu srd. Tradutziones Frantzesu reproche, éclaircissement Ingresu rebuke, exclamation Ispagnolu reproche, aclaración Italianu rimpròvero, chiariménto Tedescu Vorwurf, Erklärung.
aféu , nm Definitzione cosa chi si narat o chi si faet coment'e brigandho o faendho a bregúngia a unu, o fintzes coment'e bregúngia o duritu chi si sentit; a logos est s’ingiúliu o paranúmene Sinònimos e contràrios afrenta, afrontu, aggràbiu, aggrau, innóriu, inzenza / annomíngiu Frases su piús crudele afeu sufro pro no ti lassare ◊ lu ponent in afeu: iscuru a chie est male afortunadu! ◊ cun tristura in custa badhe de afeu passat su cristianu 2. mi lasso s'oltu meu abbutinare: - a bi lu dennegare ndh'apo afeu (Zicconi Tanchis) Ètimu srd. Tradutziones Frantzesu reproche, blâme Ingresu blame, reproach Ispagnolu reprensión Italianu rinfàccio, biàsimo Tedescu Vorwurf, Tadeln.
apoboretàda , nf: pabarotada Definitzione cosa chi si narat po avertimentu, comente e a briga a ccn. Sinònimos e contràrios abburruntu, atzúrridu, bria, missamanu, rimbicu Frases est meda fissiosa e isalimentada, no ti artzat mancu de cristas si tue la cuntristas cun s'apoboretada (G.Ruju) Tradutziones Frantzesu reproche Ingresu recall, reproach Ispagnolu reproche, reprensión Italianu rimpròvero, biàsimo, richiamo autorévole Tedescu Vorwurf, Verweis.
chirèlla , nf, nm: chiriella, chirielle 1, chiriellu, chirriella, criella Definitzione genia de lamentu longu, ifadosu, chi no acabbat prus, ma fintzes tzarra, contighedhu chentza importu; persona ifadosa Sinònimos e contràrios iscamurriada, isvrúdhiu Maneras de nàrrere csn: cantare sa c. a unu = narrerendheli unu bellu pagu; leare a chirielle a unu = pigaidhu in duus, unu a peis, s'àteru a is bratzus coment'e candu no dhu podint pigai mellus ca est grai Frases dí e noti si cheschiàt e sa chiriella fiat lómpia a is origas de su dimóniu ◊ Luxia si afórtiat cun d-una bella chirriella de fuedhus malus…◊ si funt postus a contai contus e criellas ◊ is criellas o contus de fogili funt nàscias a ingíriu de su fogu 2. l'ant leadu a chirielle, in duos, azigu lu podiant ◊ est cada sero a unu chirielle ca de vinu si cochet che carvone Ètimu itl. chirielle Tradutziones Frantzesu plainte assommante Ingresu complaint Ispagnolu queja, cantinela Italianu lamentèla, rampógna Tedescu Klage, Vorwurf.
frustatzàda , nf Definitzione su frustatzare Sinònimos e contràrios bria, certu, istratallada, strúnciu 1 Ètimu srd. Tradutziones Frantzesu réprimande Ingresu reprimand Ispagnolu reproche Italianu rampógna Tedescu Vorwurf.
ifachílliu , nm Definitzione su afachilare, totu su chi si narat brigandho e faendho a bregúngia a unu Sinònimos e contràrios ifachilliadura, isvàpiu Frases chi nemos apet de si ndhe rídere, de tene, e ne de ti fàchere ifachíllios! ◊ custu no l'at pótiu bajulare e rispondhet a tostu a s'ifachílliu de su maridu ◊ a cussos ifachíllios li rispondhet: Aggai s'isposu tuo est mezus de su meu?! Ètimu srd. Tradutziones Frantzesu reproche Ingresu reproof Ispagnolu reproche Italianu rinfàccio, rimpròvero Tedescu Vorwurf.
iscamurriàda , nf Definitzione briga manna chi si giaet a unu Sinònimos e contràrios bria, chirella, isvrúdhiu Frases li at dadu una bona iscamurriada in mesu a totugantos Ètimu srd. Tradutziones Frantzesu réprimande Ingresu reprimand Ispagnolu reproche Italianu rampógna Tedescu Vorwurf.
ispabarotàda , nf: ispaborotada Definitzione su ispabarotare; boghe, cosa chi si narat brigandho a unu Sinònimos e contràrios apoboretada, atzúrridu, chirella, iscamurriada, isvàpiu, isvrúdhiu, rimbicu Frases làssami sas ispaborotadas: a mie no mi giughes a frunzita! Ètimu srd. Tradutziones Frantzesu mercuriale, semonce Ingresu rebuke, sour Ispagnolu reproche Italianu rimbròtto, rimpròvero aspro Tedescu Verweis, Vorwurf.
istrónciu , nm: istrúnchiu, istrúnciu, istrúntziu, strúnciu 1 Definitzione cosa chi si narat a s'àteru coment'e a briga, a murrúngiu, a iscontróriu; fintzes atzione chi si faet a malu crabbu / tirada a i. = a corpu Sinònimos e contràrios bria, certu, isvàpiu Frases a su pipiu dhi ammancant is istrúncius de su babbu ◊ no dhu pighit a istrónciu, su fillu, gei dhu bit ca est iscónciu! ◊ cussu est a istrúnchios, inchietu! ◊ poite mi arresponnes a istrúntzios? 2. una tirada a istrúnciu e adiosu a is butonis de is prantalonis! Ètimu srd. Tradutziones Frantzesu reproche Ingresu reproach Ispagnolu reproche Italianu rimpròvero Tedescu Vorwurf.
refàciu , nm: refatzu, rifatzu, rinfàciu, rinfatzu Definitzione su rifatzare, cosa chi si narat a unu betandhosidha a curpa, coment'e a briga Sinònimos e contràrios afetuada, apoboretada, atzúrridu, ripitimenta, rimbicu, sfacidhamentu Frases mai unu refatzu de neune at tentu, cussa! ◊ si no fit ca ses antzianu ti tias meritare unu rifatzu: curpa de su cuidu o de su bratzu, raru sa die a ti agatare sanu! ◊ sas peràulas suas sunt ammunimentu e rinfatzu pro un'ammentu eternu ◊ cosa mala a dèpiri arriciri refàcius pustis de ai trabballau cun cunsiéntzia! Ètimu srd. Tradutziones Frantzesu action de reprocher Ingresu reproach Ispagnolu el echar en cara Italianu rinfacciaménto Tedescu Vorwurf.
rimbícu , nm: rumbicu Definitzione su rumbicare Sinònimos e contràrios afetuada, apoboretada, atzúrridu, missamanu, refàciu Frases su giòvanu fit contendhe de sos rimbicos de su diretore ca nachi fit istudiendhe pagu Ètimu srd. Tradutziones Frantzesu reproche Ingresu reproach Ispagnolu reproche Italianu rimpròvero, rinfàccio Tedescu Vorwurf.


text:
aciàpa , nf, nm: aciapu, ciapa Definitzione su aciapare, su cassare, leare calecuna cosa, prus che àteru in su sensu de fura prana, fata cun trassa e no a gherra / s'annu de s'a. = su 1794, candho sos Castedhajos che ant tentu e catzadu sos Piemontesos: nadu in cobertantza, fintzas tempus de furas, de afares pagu netos Sinònimos e contràrios arrelantzu, bardana, fura, furóngiu, furunchia, ladratzonia, ladroneria, sdorrobbatóriu, tentura 1 Frases s'annu de s'aciapa sa genti in Castedhu fiat narri "cíxiri" a is Piemontesus, po dhus connosci e cassai ◊ sa catzedha mia est bona in sa circa, in sa punta e in s'aciapu (D.Maccioni) Ètimu srd. Tradutziones Frantzesu volerie Ingresu robbery Ispagnolu robo Italianu ruberìa Tedescu Stehlen.
arraspinzàre , vrb Definitzione coment'e raspare, nau in cobertantza po furare, pigare a furadura Sinònimos e contràrios afuruncai, aungrare, ciaspinare, furanciulai, gastochiare, respilliai, raspinnare Ètimu srd. Tradutziones Frantzesu chaparder Ingresu to pilfer Ispagnolu ratear Italianu rubacchiare Tedescu stehlen.
ciapài , vrb: aciapai*, ciapare Definitzione agatare (ccn. cosa) deasi comente podet capitare o cricandho; leare o cassare calecuna cosa cun is manos o àteru, nau fintzes in su sensu de furare / ciapai sa brutesa prughendi su trigu = tènnere e bogare sa malesa purghendhe Sinònimos e contràrios acatare, aciocai, apaciapai, cassai, furai, segudare, tènnere / abbrancai, acafai, afarrancae aferrai, aggafai, aggarrai, agguantai, collire | ctr. lassai Frases andhadu est e ciapat su preíderu a colore a fogu lezindhe 2. ciapeint unu cadhitu chi si lasseit carrigare ma apustis si deit a iscumbarare 3. apo ciapadu unu lèpere a latzu ◊ sa dí chi t'imparu s'arti de ciapai (L.Matta) Tradutziones Frantzesu attraper, saisir, voler Ingresu to catch, to steal Ispagnolu coger, atrapar, robar Italianu acchiappare, rubare Tedescu fassen, stehlen.
furài , vrb: furare Definitzione pigare a trassa o a prepoténtzia sa cosa angena po si ndhe fàere meres; su essire mancante de una cosa in sa mannària o in su pesu Sinònimos e contràrios aciapai, afarrancae, afufai, arpiai, arrapare 2, arrelantzai, aungrare, craspuare, frunciare, inghitai, irrobbare, runtzinare, sdorrobbai Maneras de nàrrere csn: fàghere a su fura fura (furavura) = furàresi sa cosa s'unu cun s'àteru; betàresi a furare = atrivíresi a furare, donaisí a sa fura; furare a ogros bidentes = furai ananti de totus, a faci manna Frases pro furare, sete làcanas! ◊ est in mancamentu ca che li ant furadu su bestiàmine ◊ tue puru ti ses betadu a furare?!◊ sa piús arte mala est su furare!◊ chi ti bolint induiri a furai, no indullast! 2. medi zustu ca sinono in mesu a meda furat! ◊ pesendhe sa cosa posta in isterzu, o fintzas imboligada in pabilu, a su pesu li furat Sambenados e Provèrbios prb: chie furat ou furat pudha ◊ furat chie venit dae su mare Ètimu ltn. furare Tradutziones Frantzesu voler, dérober Ingresu to steal Ispagnolu robar Italianu rubare Tedescu stehlen, rauben.
ispinzàre , vrb Definitzione fàere s'ispinzu, furare unu o is pinzos a ccn., calecuna cosa po dha tènnere coment'e pinzos; arretirare su pinzos giau po asseguramentu; pitzigare de ogu Sinònimos e contràrios ispinzorare / pindaciai Frases s'ómine no si depet mai ispinzare ◊ a su mortu dh'ispinzant: che dhi segant unu pagu de pilos, sas ungas, dh'imbóligant in paperi e dhu chistint 3. sa pitzinna l'apo impinnada a sa nobena de su Cossolu dae candho, ca mi l'aiant ispinzada, ch'est ruta a sa padedha budhindhe ◊ benint a ischire chi a Luguniu li aiant ispinzau sa fémina Ètimu srd. Tradutziones Frantzesu voler, jeter un sort sur qqn Ingresu to rob, to cast evil-eye on s.o Ispagnolu robar, aojar Italianu rubare, iettare Tedescu stehlen, den bösen Blick werfen auf.
picàre , vrb: pigae, pigai, pigare 1, pigari, pigiare, pijare, pixare Definitzione betare sa manu a ccn. cosa po dh'aferrare; ingòllere e portare cosa a un'àteru logu (fintzes a furadura, a iscrufidura, a béndhua), fintzas in su sensu de menguare, bogare, fàere o lassare bènnere impare a ccn. a unu logu; foedhandho de cójuas, bòllere e fàere a pobidhu, a pobidha; foedhandho de matas chi si prantant o chi s'innestant, andhare in bonu de sighire a crèschere bogandho cambu nou de sa linna de s'iferta, betare arraighinas; foedhandho pruschetotu de su papare, digirire e suspire s'alimentu e fàere s'efetu de fàere crèschere sa carena (ma dhu narant fintzes de is foedhos e de àteru candho in chie ascurtat faent s'efetu chi depent coment'e cambiamentu de su cumportamentu); nau de istrégiu po sa mannària chi tenet, càbere, agguantare unu tanti de cosa chi si ponet; cunsiderare sa cosa de calecuna manera, mescamente cun su significau de dha fàere o carculare che un'àtera / cong. 2ˆ p. pl pighetzas Sinònimos e contràrios acafai, aferrai, agganciai, aggantinare, aggarrai, agguantai, furai, leai / imbucare / aggrighidhí, tènnere | ctr. donai, lassai, pònnere Maneras de nàrrere csn: pigaisí apari = betàresi sas manos a subra a si mazare s'unu cun s'àteru; pigat e… (+ vrb.) = tocat e…, leat e…, comintzat a…; pigare a…(+ vrb.) = leare su métidu, pònnere s'abbitúdine; no mi nci pigat = no mi andhat, no mi piaghet; pigai su sonnu, su fàmine, a scimingiadura = bènnere bene su sonnu, su fàmine, s'irbadhinamentu; pigai mexina = bufare, ingullire meighina; pigai fragu = abbizare fragu; pigai a dónnia logu, a s'ànima = segare sa passiéntzia, coloviare a fortza de istrobbu; pigaisidha in Nàpoli, in cudhu logu = manera de nàrrere candho no si cheret adduire a su fàghere de s'àteru; pigai a unu po un'àteru, pigai allu po cibudha = fadhire sa pessone, pessare chi est unu candho est un'àteru (fintzas apostadamente), cufúndhere una cosa cun àtera; pigai pampa = abbruxai, tènnere; pigai sa mira = abbaidare e puntare pro isparare, pro fèrrere iscudindhe e gai; pigai is nodas de ccn. = chircare de assemizare a ccn.; pigai àrviu de ccn. cosa = leare oru, chircare de ndhe ischire; pigai gelosia = essire zelosu; pigaisidha cun ccn. = atacare a brigare, leàresi arrennegu contra a ccn.; pigai scófia = innamoràresi de ccn. Frases pica su libbru e istúdia! ◊ at bólliu ammarolla a mi pigai cust'arregalu! ◊ pigat sa scifedha e isbuidat su sacu ◊ chi dhu pigu dh'arrogu! ◊ sa prima mela chi ruet, tue pixadila! 2. cudh'ómini ndi at pigau su piciochedhu ◊ ndi dh'ant pigau su fusili ◊ ndi dhis ant pigau sa terra ◊ bandant a funtana a pigai àcua ◊ su dimóniu si ndi at pigau a Treichinedhu ◊ su carru che lis depet zúchere s'isterzu e at prointu de che picare peri a issos ◊ candho pioet, ti cres riu e cantu ògias ti pígias (V.Sanna)◊ custu bentu che pijat sas portas de s'inferru ◊ de centu ndi pigu otanta e ndi abarrat binti ◊ pigasindedha cussa cosa a su pipiu, ca s'ingollit! 3. a nai sa beridadi, cussu piciocu no fiat cosa de pigai! 4. custus froris, chi dhus prantas, pigant a fragu ca est tempus, immoi 5. candu est fatu bèni, su binu no pigat a conca ◊ de su mànigu a isse no ndhe li pigat nudha mancari mànighet meda ◊ de sas cosas chi li naras no ndhe li pigat: est totu nudha! ◊ custas abbas faghent bene a s'erba e ndhe pigat a sas àrbures puru ◊ si l'arrodas cun sa preda, sa lepa, li pigat de prus ◊ de su mare bos ndhe pigat pagu pro bi andhare pag'ora ◊ no as a assortie candho ti at a pigae fàmene? ◊ a sètzi ingunis no mi nci pigat: stau mellus innòi ◊ gei nci pigat in su dinai…: dhi praxit a pinnigai! ◊ candu pigat a proi, dèu perdu totu is sentidus! ◊ mi depis arrangiai cust'interrutori ca s'atra dí mi est pigada sa currenti ◊ candu no fumu mi nci pigat su sonnu ◊ anchi dhu pighit sa pibida! ◊ cussa est mexina de pigai a istídhius ◊ ge no si dh'eis a bolli pigai cun nosu?! 6. custa carrada pigat trexentus litrus ◊ su bastimentu mannu pigat meda 7. pigat issa e ndi essit de asuta de su letu! ◊ pigat s'orcu e si bufat totu s'àcua 8. aiat pigadu a falare a bidha candho no candho (Z.F.Pintore) 9. ma po iscimpru mi pigas, chi mi naras custas cosas?! ◊ cussu acostumat a pigai dexi mesis po un'annu! ◊ bosatrus pigais sa dí po su noti ◊ ma po chini mi at pigau?!… Ètimu ltn. picare Tradutziones Frantzesu prendre, soustraire Ingresu to take, to subtract Ispagnolu coger, substraer, robar Italianu prèndere, pigliare, prelevare, sottrarre Tedescu nehmen, ergreifen, fassen, stehlen.
sbertài , vrb Definitzione furare a unu su chi portat in busciaca, in pitzu, comente faent is manilestros in passada, mescamente a fura prana chi mancu si ndhe sapint Tradutziones Frantzesu voler (le sac a main) Ingresu to pick someone's pocket Ispagnolu robar Italianu borseggiare Tedescu stehlen.


text:
Campidanu de Aristanis
Coordinadas: 39°46′N 8°35′E / 39.766667°N 8.583333°E
Su Campidanu de Aristanis est una zona de sa Sardigna ozidentale e allacànat cun su Montiferru, su Marghine, su Barigadu sa Marmilla e su Monreale. Pigat is comunis de Arborea, Boàtiri, Baulau, Crabas, Marrùbiu, Milis, Narbulia, Nurachi, Ollasta, Aristanis, Pramas, Arriora, Santa Justa, Arcidanu, Sant 'Eru, Siimajori, Siamanna, Siipicia, Simaghis, Solarussa, Terrarba, Tramatza, Uras, Biddaubrana, Tzeddiani, Tzorfuliu.
Antigamente su Campidanu de Aristanis teniat custa divisioni aministrativa:
- Campidanu de Milis;
- Campidanu Majore (o de Crabas);
- Campidanu de Simaghis;
- Useddus;
- Montis;
- Bonorzuli.


text:
Ocannu sas tzelebratziones de Chida Santa s’ant a fàghere respetende sos inditos de s’Artzidiòtzesi de Tàtari pro parare fronte a s’emergèntzia epidemiològica de sa Covid-19 e pro amparare su bene de sa comunidade.
Ma fintzas in custa simana de pandemia s’Amministratzione comunale at a proare a ingendrare su clima de sas prufessones allughende a manera simbòlica fintzas a s’11 de abrile sas crèsias dae semper interessadas dae sos ritos: sa Trinidade Santa, Sant’Andria, sa de sas Mòngias Caputzinas, Santu Jacu, Sant’Antoni e sa Sea de Santu Nigola. In Tàtari sos ritos de Chida Santa sunt unu de sos momentos prus de importu de sa devotzione de sa tzitade, devotzione chi s’espressat fintzas cun sas fainas de sas cunfrarias.
Sas cunfrarias de Santa Rughe e de su Gonfalone, de s’Oratzione e Morte, de sos Serbidores de Maria e sas cunfrarias de su Sacramentu Santu e de sos Mistèrios Santos, antigas meda, cuncordant sa chida in antis de Pasca Manna is prufessones peri sas carreras de su tzentru istòricu sonende su tumborru, in in’atmosfera ispantosa.
Pro custa ocasione ant fatu su vìdeu-documentàriu “Sas cunfrarias de Tàtari e sas crèsias issoro”, pensadu e contivigiadu dae sos dischentes de su Litzeu clàssicu (indiritzu europeu) de su Cunvitu Natzionale Canopolenu de Tàtari.
In su vìdeu, chi l’ant a publicare in su canale Youtube Turismu Tàtari, sos istudiantes ant a faeddare de sas crèsias sea de cunfraria, de s’istòria issoro e de is prufessones cun s’agiudu de fotografias tiradas in sos annos passados.
In prus, su 2 de abrile, pro sa Die mundiale de sa Cussèntzia in contu de s’autismu, su Palàtziu Ducale s’at a fàghere in colore biaitu. S’Amministratzione comunale at patrotzinadu e cumpartzidu sa faina de sensibilizatzione cuncordada in tzitade dae s’Angsa Tàtari APS.
a.i.g.
Attività realizzata col contributo della Regione Sardegna – IMPRENTAS 2020-2021. LR 22/2018, art22
Redazione SardegnaEventi24.it
2330 eventi pubblicati
787 notizie pubblicate
0 aziende pubblicate


text:
S’est fata sa prima die de maju sa tziclopedalada traditzionale chi ocannu s’est pòdida fàghere a pustis de duos annos de firmada fortzada pro neghe de sa pandemia. Prus de treghentos persones ant pigadu parte a sa tziclopedalada de su Sinis chi at fatu tapa in Santu Srabadori e in Santu Giuanne. In antis de sa partèntzia e a ogni tapa, s’assòtziu Tzur paris cun sa sotziedade cooperativa Penisola del Sinis, at presentadu su territòriu cun carchi momentu culturale de descritzione de is logos e de is sitos de interesse chi si podent visitare. A pustis de su pràngiu e de sa firmada in sa praja o in vìsita a su situ archeològicu de Tharros e a sa Turre ispagnola, ant premiadu is partetzipantes a sa loteria de su Sinis, gràtzias a sa collaboratzione de is sponsor de sa manifestatzione chi ant postu a disponimentu carchi regaleddu.
“Est istada una die de festa passada paris, chi at interessadu famìllias meda e pitzocos meda chi ant seberadu de passare una die intrea in s’ària aberta in bitzicleta. Semus soddisfatos ca ddu at partetzipadu gente meda, e custu datu mustrat chi dies comente custa sunt isetadas meda dae minores e mannos” at naradu su Sìndigu Andrea Abis.
Sa coa longa de bitzicletas in totu su mangianu at fatu tapa fintzas a Turremanna, firmende.si in su ponte Bau Mannu, puntu de cunfine intre Crabas e Aristanis, pro sa manifestatzione de protesta organizada dae s’amministratzione Abis. In chentinàias ant domandadu de isblocare su progetu pro sa realizatzione de s’asse pedonale e tziclàbile. Un’interventu pretzisu meda pro pònnere in seguresa is istradas provintziales chi collegant sa bidda de Crabas cun sa marina aristanesa.
Su Sìndigu Andrea Abis, paris cun cussigeris e assessores, at naradu chi “s’òpera, giai finantziada dae sa Regione pro 4 milliones de èuros, non podet èssere prus rinviada e pro custa firmada b’est s’arriscu de pèrdere su finantziamentu. Domandamus dae da tempus meda a su Presidente de sa Regione e a su Presidente de su Cussìgiu Regionale de intervènnere pro pònnere remèdiu a una situatzione chi non tenet sensu e chi blocat unu progetu giai finantziadu pro pònnere in seguresa un’istrada perigulosa meda. In custu momentu sa norma regionale previdet chi non si podet fraigare e non si podent fàghere cambiamentos a treghentos metros dae is lagunas, chi pro Crabas cheret nàrrere unu vìnculu sena sensu. Domandamus a sa Regione de normare a manera adeguada pro chi siat sanadu custu isfrègiu burocràticu e si pòngiat sa valutatzione de is progetos in mesu a su protzedimentu de autorizatzione imbetzes de una lege chi non permitit de fàghere perunu interventu”. “Si est beru chi tzitadinos meda faghent a mancu de passare in s’istrada chi collegat Crabas a Turremanna a pee o in bitzicleta – sighit Abis -, est beru puru chi àtera gente meda bi passat, ispetzialmente in is seros de istiu, currende perìgulu mannu chi deo non mi sento prus de abbalorare atzetende custa cosa”.
Su Sìndigu e s’amministratzione non cherent rinuntziare a un’istrada segura e chi diat abbalorare meda su territòriu.
“Faeddamus dae tempus meda de turismu lentu, de eco-sustenibilidade, de una proposta turìstica de valore in unu paesàgiu naturalìsticu de bellesa manna. Ma nos depimus impignare pro chi de custu patrimòniu si nde potzat godire a beru chie bistat in custu logu e chie benit a ddu visitare. Sa punna nostra est cussa de pòdere dare pistas dedicadas e seguras a disponimentu de chie cheret bìvere su Sinis o si cheret mòvere in sa marina aristanesa” narat su primu tzitadinu.
“Amus apretziadu sa partetzipatzione de gente meda – at concruidu Abis -. Custu mustrat cantu su progetu siat de importu pro sa tzitadinàntzia chi isetat rispostas sèrias dae sa polìtica”.
(M.G.S.)


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
coglíre , vrb: acoglire,
collire,
colliri,
cullire,
goglire Definitzione
aciapare o pigare cosa po dha pònnere, assentare o chistire totu a unu in istrégiu, o fintzes pigare o arrecire gente in calecunu apretu; foedhandho de cosas de imparare, tènnere o ischire a mente
Sinònimos e contràrios
acabarrare,
acabidae,
acasagiai,
ammuntonae,
arragolli,
aunire,
balanzare,
chistie,
frànghere,
imparai,
incungiai,
ingòllere,
remonire,
tòdhere
| ctr.
frundhire,
fuliare,
lassare,
bocare
Maneras de nàrrere
csn:
collire su tempus, s'ora, su logu, collire fritu, refriu, tússiu, una maladia; cullire a unu chi dimandhat fémina = chèrrere a unu a maridu; collire sas carrugas = frànghere sas ancas, sos pes; collire s'olia a mesapare, a tres una = a pratziri in duus (metadi a su meri de is matas e metadi a chini ndi dh'arregollit), o in tres (duas partis a su meri e una a chini dh'arregollit)
Frases
bidet su frutu maduru vicinu però no giompet mai a lu coglire (L.Ilieschi)◊ tziu Zubanne depiat andhare a collire uliba ◊ uv'est cogliu su dinare?
2.
est ammorandhe chin d-unu ma no l'ant galu culliu ◊ babbu s'ira la zuchet chin mecus, ca dia chèrrere cullire s'ammorau ◊ póveru fit, ma si l'ant collidu ◊ est preíderu iscontzu, ma nois nos lu coglimus, fiza mia! ◊ est fura a si collire sa cosa antzena! ◊ a issos lis aiant collitu sas istàntzias mentzus chi bi aiant ◊ a su ci apu cumpréndhiu, Doloreta est peri disposta a ti colliri
3.
sa fémina ndhe at collidu sos trastes istérridos ◊ sa robba neta cheret collida a su guardarobba
4.
si benit mancu su balanzu tuo, como collo fintzas deo in su cusinzu
5.
de sas voches chi at ghetatu s'at cullitu su bichinatu ◊ sos mazores de sa bidha si fint collitos pro picare una detzisione
6.
est de bona memória: si l'intendhet una borta ebbia, sa cantone, ndhe la collit totu
Ètimu
itl.
cògliere
Tradutziones
Frantzesu
ramasser,
recueillir
Ingresu
to receive,
to collect
Ispagnolu
recoger,
acoger
Italianu
raccògliere,
accògliere
Tedescu
auflesen,
aufnehmen.


text:
Àustria
Coordinadas: 48°N 14°E / 48°N 14°E
Articulu in logudoresu
S'Àustria (in tedescu:Österreich, [ˈøːstɐˌʁaɪç]; in àustro-bavaresu: Ésterreich), ufitzialmente Repùbbrica de Àustria (in tedescu: Republik Österreich), est una natzione in s'Europa tzentrale e ada una populatzione de 8,3 miliones de persones. Sa limba uffitziale est su tedescu. Sa capitale sua est Vienna.
S'Àustria est membru de sas Natziones Unidas] dae su 1955 e membru de s'Unione Europea dae su 1995. In su 1995 at firmadu sos Acòrdios de Schengen e at adotadu s'euro in su 1999.
ZeografiaModìfica
S'Àustria at istèrrida de 83,879 km² e populatzione de unos 8,5 milliones de bividores. Pigat làcanas in su norte-ovest cun sa Germània, pius de pretzisu cun sa Baviera, in su norte cun sa Repùbbrica Ceca, in s'est cun Islovàchia e Ungheria, in su sud cun Itàlia e Islovènia, in s'ovest cun s'Isvìtzera e su Liechtenstein.
Su territòriu austrìacu est mescamente montosu, essende postu in intro de is Alpes e petzi su 32% de s'istadu s'agatat a artària minore de 500 metros subra su mare. Su pitzu pius artu lòmpet a 3.798 m.s.m.
IstòriaModìfica
Sas orìzines de s'Àustria moderna remontant a sa dinastia de sos Asburgos, cando su territòriu suo fiat parte de su Sacru Impèriu Romanu-Germànicu. Dae su tempus de sa Riforma Protestante, medas prìntzipes de sa Germània setentrionale, chi non cheriant sutastare a s'autoridade de s'imperadore, aiant aprofetadu de su protestantèsimu che bandera de rebellia. S'imperadore aiat però mantentu cuntrollu subra sos territòrios tedescos e non tedescos de sud, chi fiant abarrados fideles a sa crèsia catòlica. Durante sos de 17 e de 18 sèculos s'Àustria aiat afortigadu sa posidura sua, diventende una de sas potèntzias mannas de Europa e in resposta a sa coronada de Napoleone che imperadore de Frantza, fiat proclamadu s'Impèriu de Àustria in su 1805.
A pustis de sa derrota de Napoleone, fiat sa Prùssia a si fàghere cumpetidore de s'Àustria, pro su domìniu subra totu sa natzione tedesca. In su 1866 fiat cumbàtida sa gherra àustro-prussiana, dae in ue s'Àustria fiat bessida derrotada, aberende s'istrada a sa Prùssia subra su cuntrollu de su restu de sos istados tedescos. In su 1867 s'impèriu fiat riformadu e tramudadu in Impèriu Àustro-Ungheresu.
S'Àustria fiat lassada foras dae sa formatzione de s'impèriu Tedescu, acontèssida pagos annos a pustis, ma aiat sighidu polìticas chi nde fiant alliniadas in sas deghinas de annos a sighire, fintzas a sa Prima Gherra Mundiale, in ue sos duos istados fiant intrados alleados, a fatu de sa crise sighida a s'ochidura de s'erederi a sa corona, s'archiduca Frantziscu Ferdinandu de Àustria.
Finida sa gherra in su 1918, s'impèriu fiat iscontzadu e s'Àustria fiat fata repùblica- sa Repùblica Àustro-Tedesca - chi punnaiat a s'unione cun sa Repùblica de Weimar, ma non podiat segundu sos acòrdios istabilidos in su Tratadu de Saint-Germain-en-Laye de su 1919. S'annessione a sa Germània fiat intames fata in su 1938 (Anschluss) suta sa ghia de Adolf Hitler, cando s'istadu fiat ocupadu dae sas tropas nazistas, cun su mannu cunsensu de sa popùlatzione austrìaca. Sa repùblica austrìaca fiat torrada a costituire cun s'agabbu de sa Segunda Gherra Mundiale, in su 1945. In su 1955 su Tratadu de Istadu austrìacu torraiat a ribaire sa soberania de s'istadu, a s'agabbu de s'ocupatzione. In su propiu annu su parlamentu austrìacu aiat iscritu sa Declaratzione de Neutralidade, chi declaraiat comente sa Segunda Repùblica Austrìaca si diat mantènnere permenentemente neutrale.
Oe s'Àustria est una repùblica parlamentare cumposta de noe istados federales.
EconomiaModìfica
S'Àustria est su de 12 istados pius ricos de su mundu pro richesa peròmine, cun una economia de mercadu isvilupada e artos livellos de vida. Fintzas a su 1980 medas aziendas indùstriales austrìacas fiant natzionalidas. In annos pius reghentes sa privatizatzione at reduidu is propiedades de s'istadu a livellos cumpartzìbiles cun sas àteras economias de su continente. Impare a s'indùstria, su turismu internatzionale rapresentat sa fita pius importante de s'economia natzionale.
DemografiaModìfica
Istoricamente sos austrìacos fiant cunsiderados tedescos, ma a pustis de sas duas gherras mundiales su cunsideru chi li est dadu at cambiadu. A s'agabbu de sa Prima Gherra Mundiale, cun s'iscontzu de s'Impèriu Àustro-Ungheresu sos polìticos aiant proclamadu sa repùblica, chi si declaraiat Deutschösterreich (tedescu-austrìaca), parte de sa Repùblica tedesca. S'unimentu de sos duos istados fiat però controidu dae su Tratadu de Saint-Germain-en-Laye, che cunditzione imposta dae sas potèntzias binchidoras de sa gherra, in s'intentu de prevènnere sa formatzione de unu istadu tedescu cun territòriu tropu mannu, capatzu de torrare a rapresentare una minetza pro sos echilìbrios europeos. A fatu de sa Segunda Gherra Mundiale (a chi s'Àustria aiat pigadu parte unida a sa Germània nazista) sunt istados fatos isfortzos importantes pro creare una identidade natzionale distinta. In die de oe sa majoria de is austrìacos si bidet diferente che unu tedescu de Germània, mancari sighet a s'agatare unu movimentu polìticu-culturale chi cheret ca totu sas persones de limba tedesca cumponent una natzione sola, chentza de abbaidare sas làcanas istatales. Prus de su 91% de sa populatzione su cunsiderat simpremente austrìaca.
Sas minorias ètnicas sunt costituidas dae unos 13.000-40.000 islovenos biventes in Carìntzia, unos 30.000 croàtos e ungheresos in su Burgenland, totus minorias chi godint de deretos ispetziales reconnotos dae s'istadu. Sos islovenos de Istìria (unos 1.600-5.000) non sunt reconnotos e no tenet deretos ispetziales.
Unu austrìacu de bator bivet in sa capitale Vienna. Su 19% de sa populatzione residente austrìaca tenet a su mancu unu parente de orìgines no austrìacas. Sas etnias prus numerosas sunt tedescos federales, bòsniacos e turcos.
Sa majoria de sa populatzione faeddat unu dialetu locale de su dialetu bavaresu, mancari siat su tedescu standard sa limba ufitziale de s'Àustria, intendida però dae is austrìacos che a limba ischida. Àteras limbas faeddadas in Àustria sunt s'ungheresu e su croàtu (in su Bundesland de Burgenland, e s'islovenu (in Carìntzia e Istìria).